Predsednik Vučić obratiće se javnosti večeras u 20 sati da saopšti odluku o merama koje će biti preduzete u cilju zaštite stanovništva od širenja korona virusa – NovostiDana.rs\nU podne će imati sastanak sa službama bezbednosti, a u 18 časova sa patrijarhom Irinejom, navela je ta televizija.\nMinistar odbrane Aleksandar Vulin izjavio je sinoć da je to ministarstvo dostavilo predsedniku države i vrhovnom komandantu Vojske Srbije Aleksandru Vučiću procenu rizika i pretnji po bezbednost Srbije i njenih gradjana koja zahteva donošenje hitnih mera iz njegove nadležnosti.\n“Procena je da bi dalje širenje koronavirusa moglo značajno ugroziti zdavlje šire populacije stanovništva a time i dovesti u pitanje normalno odvijanje života u Srbiji, uključuju i funkcionisanje njenih institucija, javnih službi i privrede”, saopštio je Vulin na TV Pink.\nPredsednik Srbije Aleksandar Vučić izjavio je juče da ne isključuje mogućnost uvodjenja vanrednog stanja u zemlji zbog epidemije korona virusa.\nDodao je da se vanredno stanje po proceduri uvodi tako što ministar odbrane uputi pismo predsedniku države da je ugrožena bezbednost gradjana.\nPovezanoCovid 19, KORONA, korona virus, regioni


Foto: Milan Ilic, Mitar Mitrović, Djordje Kojadinovic / RAS Srbija\nPrema procenama Svetske zdravstvene organizacije globalno 236.000 osoba se godišnje utopi, svakog dana oko 650, odnosno 26 osoba svakog sata. Tiha epidemija smrtnih ishoda koji se mogu sprečiti.\nUpravo iz tog razloga u svetu se danas prvi put obeležava Svetski dan prevencije, a Crveni krst Srbije će realozovati niz aktivnosti na teritoriji cele Srbije. Kako da sprečimo tragične ishode govoriće nam Ranko Demirović iz Crvenog krsta Srbije, a uživo uključenje možete da pratite na Fejsbuk stranici "Beograd na Blic".\nCilj obeležavanja Svetkog dana prevencije utapanja je podizanje svesti građanja o bezbednosti na vodi, postupanju u slučaju poplava, kao i promociji spasilačkog poziva. Moto ovogodišnjeg Svetkog dana prevencije od utapanja je „Svako može da se utopi, ali niko ne bi trebalo“.\nU okviru centralnog događaja na Adi Ciganliji Crveni krst Srbije danas od 15.30 do 19.30 organizuje edukativne aktivnosti iz oblasti bezbednosti na vodi, pokazno edukativne aktivnosti vezane za delovanje u slučaju poplava, uvežbavanje pružanja prve pomoći za spasioce na vodi, edukativne aktivnosti na temu takmičenja u spasilaštvu na vodi, kao i promociju takmičenja u spasilaštvu na vodi.\nCrveni krst Srbije - Bezbednost na vodi - Water Safety


U utakmici protiv Beograđana pred svojim navijačima na bazenu SC „Đorđe Predin Badža“ ekipa Bečeja je do uspeha došla lakše nego što to možda rezultat pokazuje. Odličnom odbranom svog gola, na kojem je stajao mladi Palotaš (nije branio u prvom meču na „Tašmajdanu“ koji su izgubili sa 17:11) Bečejci su uspeli da u prvoj polovini meča stvore prednost od šest golova koja je na početku treće četvrtine iznosila i sedam golova razlike (7:1). Ostvareno je bilo sasvim dovoljno da se izbori pobeda iako su Beograđani pripretili preko raspoloženog Pantovića koji je u igru ušao u drugom poluvremenu i postigao ćak četiri pogotka.\nU poslednjoj četvrtini gosti su pokušali da iskoriste i nervozu koja je zavladala u redovima domaćina i eventualno načine preokret, ali im to ipak nije pošlo za rukom. Usledio je tajm-aut, koji je zatražio Svetozar Marković, i nakon toga dugim napadima i smirenom igrom vaterpolisti Bečeja su priveli susret kraju i zasluženo došli do pobede.\nViše iz ove kategorije « I Vojvođanska liga, sever (ž) – Odbojka: ŽOK Bečej – Apatin 0:3\tII liga Srbije sever (M) – Odbojka: Pobedom u Zrenjaninu MOK Bečej obezbedio plasman u I b ligu »


Otvoren drugi krug konkursa za upis 28. generacije Studija budućnosti - Magazin Student\n20 августа, 202020 августа, 2020\nBeogradska otvorena škola usled velikog interesovanja otvara drugi krug konkursa za upis nove generacije studenata i poziva te da se prijaviš na jednogodišnji obrazovni program Studije budućnosti. Konkurs je otvoren do srede, 2. septembra do 23:59h.\nCilj programa je da odabrane studente na inovativan način upozna sa trendovima i izazovima pred kojima se nalazi savremeni svet. Studenti kroz panel diskusije, predavanja, radionice i neformalna druženja otkrivaju trendove budućnosti u savremenom svetu, sa ciljem da postanu nosioci pozitivnih promena u našem društvu.\nApsolventi Učiteljskog fakulteta će pomagati u izvođenju nastave od 1. septembra\nSterijino pozorje ponovo odloženo


Ramuš Haradinaj: Zbog nepriznavanja Kosova gubi i BiH\nObjavljeno u kategoriji Region na 02.07.2018 11:23:23\nFoto Twitter / @haradinajramush\nPRIŠTINA, (Patria) - Premijer Kosova Ramuš Haradinaj rekao je da je službenom Beogradu sve teže da odgađa priznavanja Kosova, ali da se to odnosi i na Bosnu i Hercegovinu.\n„Srbija nema sve vrijeme ovog svijeta da se konačno odluči na taj korak i prizna realnost da se Kosovo nezavisna evropska država, okrenuta Evropskoj uniji i NATO-u. Na tom putu niko nas ne može zaustaviti“, rekao je Haradinaj u intervjuu za današnje izdanje „Dnevnog avaza“, prenosi agencija Patria.\nKosovski premijer je rekao da je spreman posjetiti Sarajevo, dodajući da ipak u prvi plan stavlja briselski dijalog s Beogradom.\nNa pitanje kako komentariše da službeno Sarajevo ostaje na “drugoj strani” ne priznajući državnost Kosova zbog nedostatka političkog konsenzusa, premijer Kosova je rekao da time ne gubi samo Kosovo.\n„... Ako ljudi misle da time što odugovlače s našim priznanjem, gubi samo Kosovo, grdno se varaju. Podsjetio bih da oni dolaze iz pogrešnog pravca, ne razumijevajući, zapravo, gdje smo mi, ali i gdje smo se zaputili. A kako su te zemlje (koje nas još nisu priznale), malo razvijenije od nas, onda vas pitam ko u regionu gubi našim nepriznavanjem. Sarajevo gubi sve ovo vrijeme“, rekao je Haradinaj.\n„Time se u susjedstvu, koje je već pozitivno odlučilo o priznanju naše neovisnosti, na dnevni red postavlja i neželjeno pitanje - šta će biti s BiH. Uz Makedoniju, koja, evo, ubrzava, cijeli region bi profitirao od takvog priznanja. Ko god zadržava ovo pitanje odgađajući priznanje Kosova, ne pomaže stabilnosti u regionu. To nije dobro ni za koga“, dodao je.


BiH – Sjeverna Irska bez navijača, o odgodi odlučuju domaće vlasti – Portal bošnjačke dijaspore\nPočetna/Aktuelno/BiH – Sjeverna Irska bez navijača, o odgodi odlučuju domaće vlasti\nBiH – Sjeverna Irska bez navijača, o odgodi odlučuju domaće vlasti\n503 Manje od minutu\nUtakmica baraža za EURO 2020 između BiH i Sjeverne Irske igrat će se 26. marta u Zenici bez gledalaca zbog epidemije korona virusa saznaje Reprezentacija.ba portal.\nIako zvanične odluke o ovome još uvijek nema, u FS BiH ostaju pri odluci da se utakmica 26. marta igra pred praznim Bilinim Poljem ukoliko ne dođe do značajnog poboljšanja u situaciji sa korona virusom. Sve odluke Savez će donijeti uz stalne konsultacije sa nadležnim domaćim institucijama i UEFA-om.\nUEFA je FS BiH u srijedu sugerisala da želi da se utakmice baraža igraju 26. i 31. marta, ali ukoliko domaće vlasti odluče drugačije, krovna kuća europskog fudbala prihvatit će i takvo rješenje. Predstavnici FS BiH su u srijedu održali i sastanak sa predstavnicima Ministarstva zdravstva F BiH, no saznajemo da nije realno očekivati da utakmica bude odgođena.\nBosna i Hercegovina zabranila je ulazak strancima iz zemalja u kojima vladaju epidemije korona virusa, no ta se odluka ne odnosi na naše državljane, pa će tako bh. reprezentativci koji igraju u Italiji i drugim zemljama bez problema doći na okupljanje reprezentacije 23. marta.\nReprezentacija.ba saznaje kako je većina talijanskih klubova dala slobodno nekoliko dana svojim igračima, te da se svi naši igrači u Italiji nalaze pod stalnom medicinskom njegom i potpunom prevencijom, te da su šanse za eventualnim oboljenjem minimalne.\nFS BiH će ovom odlukom izgubiti oko 200.000 KM prihoda od ulaznica, ali i uštedjeti na organizaciji utakmice. Najviše će izgubiti Zmajevi koji neće imati podršku sa tribina Bilinog Polja, podršku svog 12. igrača.


Dodik: Dan državnosti lažan, BiH tada nije postala država - Sputnjik Srbija\n06:50 05 April 2020\nDodik: Dan državnosti lažan, BiH tada nije postala država\n15:09 25.11.2016 (osveženo 15:20 25.11.2016) Preuzmite kraći link\nPredsednik RS Milorad Dodik izjavio je, povodom obeležavanja „dana državnosti BiH“ u BiH da je to lažan datum, jer BiH tada nije uspostavljena kao država.\n„To je komunistički datum iz vremena bivše Jugoslavije i njega je nemoguće odvojiti od te države i AVNOJ-a. I to je činjenica“, istakao je Dodik za RTRS.\nBošnjaci sada, kaže, pribavljaju neke datume iz prošlosti koji njima odgovoraju i pokušavaju da to nametnu drugima, naglašavajući da je najveći broj učesnika ZAVNOBiH-a bio srpske nacionalnosti.\n„Mi to ne proslavljamo, jer tada BiH nije bila uspostavljena. Tada nije postojala kao država niti joj je data državnost“, naglasio je predsednik Srpske.\nJugoslavija je tada bila centralistički uređena u sistemu AVNOJ-a, koji je bio vrhovni zakonodavni, politički organ te zemlje, rekao je Dodik i dodao da je ZAVNOBiH bio samo predstavničko telo određene regije, i tako je bilo i sa drugima.\n„Tek kasnije u Jugoslaviji Ustavom iz 1974. godine republike su dobile neki značaj u tom pogledu“, rekao je Dodik.\nPredsednik Srpske smatra da sav apsurd bošnjačkog obeležavanja 25. novembra pokazuje i činjenica da praznik sa komunističkog zasedanja prisvaja Bakir Izetbegović, čiji se otac Alija Izetbegović, u uniformi Handžar divizije, borio da bi uništio upravo te vrednosti.\n„Handžar divizija je bila fašistička paravojna formacija i postoji slika o Aliji Izetbegoviću kao pripadniku te divizije, i on to nije ni krio. Danas njegov sin polaže venac u ime tzv. države BiH dajući mu značaj koji mu uopšte ne pripada“, rekao je Dodik.\nDodik je poručio da njega, kao potomka kozaračkih partizana i jasenovačkih stradalnika, vređa činjenica da Bakir Izetbegović, čiji je otac bio član Handžar divizije, danas 25. novembar pokušava da prikaže kao svoj datum.\n„Kada bi sve ’razgrnuli‘, videli bi da je i te 1943. godine ogromna većina Srba bila u partizanima, a muslimani su se tek negde slikali. Uvek nešto kradu, iz istorije ili nekog trenutka, pa tako i sada“, rekao je Dodik i zaključio da je to apsolutni apsurd koji pokazuje koliko u BiH ništa nije moguće.\nOn je dodao i da je Dejtonski sporazum pokazao da nikakve BiH kao države nije ni bilo, jer je samo BiH kao republika bivše Jugoslavije bila primorana da suštinski pravi novi politički sistem jer prethodni, komunistički, nije odgovarao.\ndodik, dan, BiH, obeležavanje, region


19.01.2018 12:21 | Ž. D.\nIstočno Sarajevo - Predsjednik SDS-a Vukota Govedarica najavio je juče da će ova stranka u februaru objelodaniti svog kandidata za člana Predsjedništva ili predsjednika RS.\n- Nije sporno da Mladen Ivanić iz PDP-a sa dugogodišnjim političkim iskustvom bude kandidat za jednu od pozicija i imaće svoje mjesto na izborima. Jasno je da će SDS prvi birati za koju će od pozicija imati svog kandidata. Očekujem da će Glavni odbor u februaru zauzeti konačan stav i utvrditi poziciju i ime - rekao je Govedarica nakon sjednice Predsjedništva stranke u Istočnom Sarajevu.\nOn je kazao da Predsjedništvo SDS-a podržava sve aktivnosti ministra bezbjednosti BiH Dragana Mektića kada je riječ o "Srbskoj časti", tvrdeći da se radi o ljudima koji su pod opservacijom MUP-a i da su povezani sa krivičnim djelima trgovine ljudima, drogom, prostitucijom i postavljanjem eksplozivnih naprava pod automobile.\n- Ova organizacija nema nikakve veze sa humanitarnim radom i pravi spiskove uglednih građana RS koji se ne slažu sa aktuelnom vlašću i aktivista SDS-a koji će imati značajnu ulogu u izbornom procesu. Nijedna humanitarna organizacija nema tetovirane i nabildane ljude sa fantomkama na glavi. Postavlja se pitanje otkud je tako bliska predsjedniku RS - rekao je Govedarica.\nOn je istakao da o izmjenama Izbornog zakona BiH treba da se dogovore partneri iz FBiH, u prvom redu HDZ i SDA, ali da se mora voditi računa o malobrojnim Srbima u FBiH.


KAKAV LIK Francuski rukometaš zaražen koronom pobegao iz karantina u Segedinu i uradio nešto nezamislivo! - MaxBet Sport\nKafrl Konan u duelu sa Draganom Pešmalbekom, u ponedeljak u Segedinu (Foto: Tviter)\nKako prenosi novinski portal Nemzetisport, francuski reprezentativac sa koronavirusom pobegao je iz karantina u Segedinu! Kaže se da je 26-godišnji specijalista za odbranu otišao je u Budimpeštu iznajmljenim automobilom, nakon što je njegova selekcija stigala do drugog kruga, a zatim se zaražen prijavio u hotelu u Budimpešti, gde su smeštene i ostale reprezentacije!\nENGLESKA, LIGA KUP: Kvota naše kladionice na igru GG u meču Arsenal – Liverpul (20:45) je 1.65.\nPostupak igrača Karla Konana je posebno zabrinjavajući ako se ima u vidu koliko se francuska delegacija prošle nedelje žalila na slaba pravila vezana za epidemiju koronavirusa u njihovom smeštaju u Segedinu.\nKarl Konan je proveo ukupno 1 sat i 48 minuta na terenu u tri francuska grupna meča, a kada je dobio pozitivan test, selektor Žil pozvao je Tea Monara. Izgleda da se Konan nije mirio sa takvom situacijom, pa je rešio da pobegne, iznajmi kola i dođe u bazu francuskog nacionalnog tima u Budimpešti.\nOstaje da se vidi kakve će korake ovim povodom povući Francuzi, a kakve organizatori Prvenstva Evrope.\nSENZACIJA NA EP U RUKOMETU Crnogorci deklasirali Hrvate i razbili im snove o medalji!\nJANDRIĆ ZA MAXBET SPORT Inđija ima dobru pol poziciju, želimo da prvi prođemo kroz cilj!\nTagovi:Karl KonanRukometna reprezentacija FrancuskeTop3\nSRBIJA FUDBALpre 10 sati 7\nSRBIJA FUDBALpre 18 sati 4\nSRBIJA FUDBALpre 19 sati 14\nFRANCUSKApre 22 sata 1\nNiže lige Srbijepre 20 sati


Podelom propagandnog materijala i prikazivanjem video materijala "Ženska strana rata" u Domu omladine, u Majdanpeku je obeležen 25.novembar, Medjunarodni dan borbe protiv nasilja nad ženama. Istovremeno, počela je i kampanja "16 dana aktivizma u borbi protiv nasilja nad ženama". Ova kampanja realizuje se u 100 zemalja sveta, a u Srbiji u 40 gradova medju kojima je i Majdanpek. U Srbiji su za realizaciju zaduženi Ženski autonomni centar, Žene na delu, Ženski fond i Odbor za ljudska prava Majdanpek.\nA kako ce se realizovati ova kampanja u Mpeku?


Općina Centar vjerskim zajednicama donirala 25.000 KM - Klix.ba\nBiH Općina Centar vjerskim zajednicama donirala 25.000 KM\nOpćina Centar vjerskim zajednicama donirala 25.000 KM\nOpćina Centar Sarajevo dugi niz godina izdvaja sredstva za pomoć vjerskim zajednicama, stoga je budžetom ove Općine za 2015. godinu za programske aktivnosti i obilježavanje vjerskih praznika osigurano 25.000 KM.\nOsim što donira sredstva za obnovu, sanaciju, rekonstrukciju i izgradnju vjerskih objekata, Općina Centar, vjerskim zajednicama finansijski pomaže i u realizaciji programskih aktivnosti i obilježavanju praznika.\nKomisija Općinskog vijeća za odnose s vjerskim zajednicama, shodno kriterijima, utvrdila je prijedlog za raspodjelu navedenog granta.\nOd pomenutog iznosa, za potrebe Islamske zajednice u BiH izdvojeno je 50 posto sredstava, odnosno 12.500 KM koje su utrošene za obilježavanje Ramazanskog bajrama.\nKatoličkoj crkvi za obilježavanje Božića i drugih blagdana donirano je 6.250 KM, a 3.750 KM raspoređeno je za Srpsku pravoslavnu crkvu za obilježavanje Vaskrsa.\nJevrejskoj općini za obilježavanje Pesaha dodijeljeno je 2.500 KM.\nOpćina Centar je osim navedenih sredstava, u 2015. godini izdvojila i 80.000 KM za obnavljanje i rekonstrukciju vjerskih objekata, saopćeno je iz Općine Centar.


RTCG - Radio Televizija Crne Gore - Nacionalni javni servis :: Politika :: "Abazović nastavlja da obmanjuje javnost"\n18. 05. 2022. 10:42 >> 10:47 1\n"Abazović nastavlja da obmanjuje javnost"\nPredsjednik Pokreta za promjene (PzP) i jedan od lidera Demokratskog fronta (DF) Nebojša Medojević kazao je premijer Dritan Abazović nastavlja da obmanjuje javnost.\n"Abazović nastavlja da radi ono što jedino zna. Da obmanjuje javnost i iznosi neistine", kazao je Medojević.\nOn kaže da niko od funkcionera EU nije rekao nijednu riječ o mogućem proširenju EU sa novim članovima.\n"Niko od funkcionera EU nije rekao nijednu riječ o članstvu CG u EU niti o mogućim rokovima i datumima. Na nivou EU ne postoji nijedna aktivna inicijativa za nastavak proširenja EU novim članovima", kazao je predsjednik PzP-a.\nNavodi i da su ključni protivnici proširenja EU na Zapadni Balkan bili Njemačka, Francuska i Holandija koji su, kako dodaje, blokirali svaku priču na tu temu.\n"Naprotiv, jedina aktivna politička inicijativa je formiranje neke vrste političkog saveza EU sa zemljama kandidatima i podsticanje neke vrste regionalne saradnje u oblastima kao što su politička saradnja, bezbjednost, saradnja u energetici, transportu, ulaganje u infrastrukturu ili kretanje ljudi", kazao je on.\nMedojević ističe da su u situaciji, kada se EU suočava sa dramatičnim posljedicama rata u Ukrajini i ekonomskog, finansijskog i trgovačkog rata sa Rusijom i energetskom krizom, šanse da se ponovo pokrene proces proširenja u Brisleu, nikakve.\n"Druga regionalna incijativa koju pokreću SAD je 'Otvoreni Balkan' koja bi trabala da olakša međusobnu ekonomsku saradnju i poslovanje privrede. Ovu inicijativu odbija DPS i njegovi sateliti koji su odavno u regionalnoj koaliciji protiv Srbije, Srpske pravoslavne crkve i čija je uloga da destabilizuje Srbiju i osnaži pritisak na njenu vojnu i političku neutralnost u odnosu na rat u Ukrajini", zaključuje se u saopštenju Medojevića.\nNebojša Medojević Dritan Abazović


Ko će da ostane u Zvezdi?!\nod Gogy taj Čet Sep 18, 2008 1:25 pm\nEgzodus sa "Marakane" se nastavlja, a impozantnoj listi imena koja su u poslednjih godinu dana nakratko zadržala na funkcijama u FK Crvena zvezda pridružili su se vršilac dužnosti generalnog sekretara Dragan Ninković, odnosno portparol Ilija Kovačić.\nNinković, do pre dve nedelje advokat kluba, u izjavi za MONDO je potvrdio da je tačna i definitivna informacija da napušta Crvenu zvezdu, ali razloge svoje odluke nije obrazložio.\nNovi generalni sekretar crveno-belih trebalo bi da bude imenovan u naredna tri dana.\nZoran Laković, koji obavlja tu funkciju u Fudbalskom savezu Srbije, odbio je, kako saznaje MONDO, ponudu Crvene zvezde, tako da će, po svemu sudeći, prvi operativac kluba iz Ljutice Bogdana postati najverovatnije neki fudbalski anonimus.\nSportska čaršija suška da je jedan od kandidata za upražnjenu funkciju Saša Kozić, zamenik glavnog inspektora Poreske uprave Beograd i član nedavno raspuštenog Upravnog odbora Crvene zvezde.\nKoliko je odlazak Ninkovića bio očekivan, s obzirom na to da je prethodnih dana u štampi najavljivao takvu mogućnost, toliko je odluka Ilije Kovačića da se iseli iz svoje kancelarije na stadionu iznenadjenje.\nKovačić je za MONDO potvrdio da je podneo ostavku, a kako je naveo razlozi su lične prirode. On je, medjutim, najavio da će ostati da pomogne klubu do imenovanja novog portparola.\nIlija Kovačić na dužnosti portparola nalazio se zvanično od 1. avgusta ove godine.\n» Neka ostane među nama


POLITIČKO Sarajevo ne bira sredstva kako bi na srpski narod bio udaren žig genocidnosti. Zato ni plan da se od posetilaca Memorijalnog centra Potočari traži da pre ulaska potpišu "priznanje" da se u Srebrenici dogodio genocid, a da se svi parafi potom pošalju u Evropski parlament, nije previše iznenadio zvaničnike u Banjaluci. Oni samo upozoravaju da na ovakve akcije treba odgovarati širenjem istine, posebno one o stradanju Srba.\nI direktor Republičkog centra za istraživanje rata, ratnih zločina i traženje nestalih lica Milorad Kojić kaže da nije iznenađen novim akcijama bošnjačkog političkog kora u Srebrenici, a čija su meta Srbi:\n- Još devedesetih godina krenuo je narativ iz Sarajeva da su Srbi genocidni. Oni ne biraju sredstava, a sada očigledno imaju i ciljnu grupu. Žele da iskoriste dolazak stranaca u Memorijalni centar kako bi i od njih dobili priznanje navodnog genocida u Srebrenici.\nKojić ističe da je zaista vreme da se svi narodi u BiH suoče sa istinom o ratnim dešavanjima na tim prostorima:\n- Istina je jedino merilo. Međunarodna komisija je u svom izveštaju jasno konstatovala šta se desilo u Srebrenici. Bitno je sledeće: srpski narod ne spori da se u Srebrenici desio zločin nad Bošnjacima. Ali, očigledan je pokušaj da se ospore zločini počinjeni nad Srbima, ne samo u Podrinju, gde je ubijeno 3.600 Srba, već i na drugim mestima u Federaciji BiH. Zabrinjavaju potezi iz Sarajeva, odakle skoro svakodnevno nasilno pokušavaju da nametnu određene stvari koje se tiču događaja u Srebrenici.\nDr Nenad Stevandić, predsedavajući Srpskog kluba u Parlamentu BiH i predsednik Ujedinjene Srpske, kaže da će napadi iz Sarajeva da se čitavom srpskom narodu stavi prefiks genocid prestati kada Republika Srpska podigne optužnice protiv najmanje 1.000 ljudi koji su nesporno počinili ratne zločine nad Srbima:\n- Napadi na srpski narod od strane bošnjačkog korpusa prestaće kada budemo imali table na našim institucijama širom Srpske, gde ćemo pobrojati sve koji su sproveli etničko čišćenje srpskog naroda s područja Federacije BiH. I to je jedan od najvećih zločina od Drugog svetskog rata. Potrebno je da srpski narod prestane da se povlači pred napadima iz Federacije, jer bi tada možda u Sarajevu shvatili da je u BiH bio građanski rat, a ne napad Srba na Bošnjake. Srbi nisu dovoljno uložili u istinu o stradanju vlastitog naroda.\nSanja Vulić, član Predsedništva SNSD, povodom razotkrivanja plana Bošnjaka oko Memorijalnog centra u Potočarima, kaže da političko Sarajevo ne bira sredstva da dođe do svog cilja, a to je islamska BiH.\nInače, pokušaji da se Srbima, Srbiji i Republici Srpskoj na leđa natovari teret i iznudi priznanje da je u Srebrenici počinjen genocid traju godinama kroz razne rezolucije, izveštaje i druga dokumenta koje su doneli Evropski parlament, Savet Evrope, ali i parlamenti Crne Gore i Makedonije. Međutim, takva rezolucija nije doneta na najvažnijem mestu međunarodne politike, u SB Ujedinjenih nacija. Rezolucija Velike Britanije u kojoj je srpski narod označen kao genocidan nije prošla, jer je Rusija stavila veto na dokument.\nOsim rezolucije koja je doneta u EP, i gotovo svaki izveštaj o Srbiji sadrži i deo koji se odnosi na Srebrenicu.\nPITAJU TUŽILAŠTVO ZA PRIJAVE\nDAN nakon što su "Novosti" razotkrile plan bošnjačke politike u Srebrenici, stiglo je i saopštenje Udruženja "Pokret majke enklavA Srebrenica i Žepa", u kojem se traži od Tužilaštva BiH odgovor na pitanje gde su optužnice za negiranje genocida, a na osnovu dopuna Krivičnog zakona BiH, odnosno odluke visokog predstavnika u BiH Valentina Incka.\n- Više od 40 prijava koje su podnele organizacije i pojedinci skupljaju prašinu u Tužilaštvu BiH, a oni koji su ih podneli, bar većina njih, nemaju nikakvu informaciju. Pozivamo Tužilaštvo BiH da prijave hitno obradi i da, ukoliko postoji osnovana sumnja, podigne optužnice.


Telenor i SBB o korišćenju infrastrukture – Nadlanu.com\nTelenor i SBB o korišćenju infrastrukture\nBEOGRAD, 26. maja 2010. (Beta) - Predsednik Upravnog odbora srpskog kablovskog operatera SBB Dragan Šolak potvrdio je u sredu da je Telenor inicirao razgovore o korišćenju telekomunikacione infrastrukture SBB-a za fiksnu telefoniju.\nŠolak je agenciji Beta kazao da SBB nema ništa protiv iznajmljivanja infrastrukture, ali da bi bilo teško da preko te mreže optičkih kablova istovremeno ponude usluge SBB i Telenora. "Vrlo teško možemo da spakujemo na našu infrastrukturu sopstvenu ponudu naprednih televizijskih servisa i interneta i ponudu televizije, interneta i fiksne telefonije, recimo Telenora", kazao je on, ali je dodao da će razgovarati o tome sa Telenorom.\nŠolak je naglasio da liberalizacija korišćenja telekomunikacione infrastrukture na srpskom tržištu mora da počne od Telekoma Srbije. "Stavljati u isti koš komercijalnog operatera (SBB) koji je vlastitim sredstvima sagradio sve i Telekom Srbije koji se gradi pola veka sredstvima građana, ne čini mi se ni realno, a ni fer", ocenio je predsefnik Upravnog odbora SBB Dragan Šolak.\nU beogradskim medijima se pojavila informacija o mogućim pregovirima Telenora Srbija sa SBB, nakon problema prilikom pokušaja dogovora sa Telekomom Srbije o korišćenju infrastrukture te kompanije za fiksnu telefoniju.


Finansijski giganti dolaze u Srbiju\nVodeće svetske finansijske institucije, Sperbanka, Gasprom banka, BNP Pariba, Unikredit i Inteza, te osiguranja „Metlajf“, „Aksa“ i „Đenerali“, posluju u Srbiji kao prethodnice ili sledbenici kompanija koje ulažu u našu zemlju. Zato ne čudi da italijanski investitori sve više ulažu u Srbiju kako Intezi i Unikreditu raste tržišno učešće, te da ruske banke traže licence za rad uporedo sa izgradnjom „Južnog toka“ i Banatskog dvora.\nPokretač investitora iz Italije: Fijat\n- Postajemo Švajcarska - u šaljivom tonu komentariše Mahmud Bušatlija, konsultant za strana ulaganja, „Blicov“ spisak desetak finansijskih giganata koji su prethodnih nekoliko godina ušli na domaće tržište ili bi, poput nemačke Dojče banke, tek mogli da počnu da posluju sa stanovništvom i privredom.\nBušatlija navodi kako su od oktobarskih promena pa do početka krize banke poput Sosijete ženerala ili Rajfajzena bile prethodnice investicija iz tih zemalja, dok je u poslednje vreme nešto drugačiji trend.\n- Gasprom banka će, prema najavama, već do kraja ove godine imati licencu za rad na srpskom tržištu kako bi mogla da isprati gradnju „Južnog toka“, te drugu fazu izgradnje skladišta gasa Banatski dvor, gasnu centralu „Srbijagasa“. Uz to, logično je da ta banka prati i ruske investicije poput NIS-a i „Lukoila“ - kaže Bušatlija.\nOva, treća po veličini banka na ruskom tržištu neće kupiti nijednu od postojećih banaka, već će dobiti grinfild licencu i u njoj će „Srbijagas“ imati trećinu, a Gasprom banka dve trećine vlasništva u zajedničkoj finansijskoj instituciji. Za istu svrhu, da isprati ruske investicije, i sa istom vlasničkom strukturom, krajem prošle godine osnovano je osiguravajuće društvo „Sogaz“. Bušatlija navodi da, pored Italijana, koji su nam „prirodni partner“ jer smo geografski blizu i s njima nismo imali konflikte u prošlosti, te Nemaca, koji imaju najjaču privredu u Evropi, Srbija treba da se drži Rusije.\n- Ne mislim samo na slobodan izvoz naše robe jer od tog ugovora do sada i nismo imali velike vajde, već zato što njihovi ulagači imaju viška novca koji mogu da plasiraju u Srbiju. Zbog toga im se treba obratiti pre nego Evropljanima - smatra on.\nZoran Jevtović, direktor ogranka za međunarodnu saradnju Unikredit banke, kaže za „Blic“ da su italijanski investitori s dolaskom „Danijelija“ i sa 2,6 milijardi evra izbili na prvo mestu po stranim ulaganjima u Srbiju, te da je za samo godinu dana otvoreno 150 malih i srednjih firmi iz te zemlje. Istina, „Fijat“ je bio jedan od glavnih pokretača, ali ništa manju ulogu nisu odigrale ni italijanske banke.\n- Mi smo neka vrsta promotera Srbije u Italiji - kaže ovaj bankar.\nEkonomista Miroslav Marinković navodi da su veliki finansijski giganti podstrek za ostale učesnike na tržištu da pružaju bolje i raznovrsnije usluge. Pride, on kaže da se može očekivati da će s velikim bankama i osiguravajućim kućama dolaziti i veliki investitori u Srbiju.\nSvetki finansijski giganti


► Tužiteljka za ratne zločine kosovskog tužilaštva: Nedovoljno tužilaca, bez\nOna je navela da Specijalno tužilašvo koje je isključivo nadležno za ratne zločine, radi sa nedovoljnim brojem tužilaca, jer trenutno samo dvoje tužilaca radi na ratnim zločinima.\n"Zato je pravna saradnja neophodna. To je u interesu i pravde i zadovoljenja žrtava ratnih zločina i njihovih porodica. Porodice od nas očekuju čudo. Tu govorim i o nestalima, jer su oni nestali kao posledica krivičnih dela. Porodice očekuju da nađemo njihove najmilije i mislim i da je to bez saradnje nemoguće. Najgore je što se sve svodi na teren politike - Srbija nije priznala Kosovo, pa neće sarađivati", kazala je Drita Hajdari.\nUNS navodi da tužiteljka nije mogla da da više podataka o istragama kidnapovanja novinara Radio Prištine Ljubomira Kneževića i ubistva Envera Maljokua, jer su, kako je kazala, u toku.Dokumenta o istrazi kidnapovanja Đure\nSlavuja i Ranka Perenića, to tužilaštvo još nije dobilo od Euleksa, piše UNS.\nHajdari je kazala i da Specijalno tužilaštvo za sada nema nikakvih podataka o ubistvu Afrima Malićija, Krista Gegaja, Momira Stokuće, Šefki Popove i Bardulja Ajetija.\nAlbanija konfiskovala ilegalno prodatu zemlju\nAlbansko tužilaštvo je konfiskovalo javno zemljište na albanskoj obali koje je ilegalno prodato ili se nalazi u posedu nekadašnjeg poslanika i drugih zvaničnika.\nViše javno tužilaštvo u Kruševcu saopštilo je danas da je podiglo optužnicu za nasilnično ponašanje protiv M.Š, M.Ž, i D.G. zbog sumnje da su napali jednog od osnivača Saveza za Srbiju i...


Sindikati prosvetara odbili da potpišu kolektivni ugovor – Gradskibiro.rs\nSindikati prosvetara odbili da potpišu kolektivni ugovor\nBEOGRAD, 30. januara 2015. (Beta) – Predstavnici četiri reprezentativna sindikata prosvetnih radnika odbili su danas da potpišu Poseban kolektivni ugovor jer ih je, kako su naveli, Ministarstvo prosvete ucenilo potpisivanjem sporazuma o prekidu štrajka.\n“Nismo pristali na to da potpišemo sporazum kojim nije ostvaren praktično nijedan naš zahtev. Žalosno je to što se danas dogodilo”, kazala je za agenciju Beta portparol Unije sindikata prosvetnih radnika Srbije Jasna Janković, dodajući da je to zajednički stav svih sindikata koji štrajkuju od 17. novembra. Ona je navela da Ministarstvo prosvete danas nije pristalo ni na to da se formira radna grupa koja bi pokušala da preraspodelom sredstava iz već postojećeg budžeta poboljša materijalni položaj prosvetnih radnika.\nJasna Janković je podsetila da su sindikati pozvali premijera Srbije Aleksandra Vučića da se uključi u razgovore. “Mislim da se bez njegovog učessća pregovori neće pomeriti sa mrtve tačke”, kazala je ona. Jasna Janković je dodala da sindikati ne odustaju od razgovora, ali da za sada nije zakazan termin novih pregovora.\nSindikati prosvetnih radnika tvrde da u budžetu ima dovoljno novca kako bi zaposlenima iz prosvete bio vraćen deo zarade koja je umanjena 10 odsto merama štednje Vlade Srbije


07.05.2021 u 09:25\nSmederevci sami kupili i postavili semafor zagađenja\nSmederevo – Led ekran sa informacijama o kvalitetu vazduha postavljen je na početku centralnog trga u Smederevu i građani sada mogu da se informišu kakav vazduh dišu. Na dan puštanja u rad konačno moglo je „ da se diše”, jer je vazduh bio odličan, što je ovde prava retkost, naročito tokom hladnijih dana. Smederevci su sami i kupili ovaj ekran na inicijativu „Crvenih bedževa”, koja prethodno nije prihvaćena od strane grada. Za sedamnaest dana njih 167 prikupilo je 480 hiljada dinara. Semafor zagađenja, kako ga ovde zovu, očitava satne vrednosti kvaliteta vazduha. Softverski je povezan sa republičkim meračem u Đušinoj ulici u centru grada i 24 sata prenosi podatke. Na ovaj način, kažu inicijatori, informacije o kvalitetu vazduha će građanima biti stalno vidljive i oni će postati\n28.04.2021 u 10:04\nProfit može, zdravlje mora\nSmederevo ‒ Pokret „Tvrđava” organizovao je na gradskom trgu u Smederevu tribinu pod nazivom „Da li je ekologija politika?” Odgovor je – da. Sve što se sa našim životima dešava jeste neka vrsta politike i vezano je za nju, pogotovo kada je ekologija u pitanju, čulo se na tribini. Ekologija jeste politika jer utiče na naše živote, a nečinjenje državnih organa ugrožava zdravlje građana, poručio je arhiteksta Dragoljub Bakić, ocenivši da je potrebno 30 milijardi evra i 30 godina da bismo uspeli da ispunimo sve što stoji u poglavlju 27. Advokat i bivši povernik Rodoljub Šabić, rekao je da nas ekološki problemi prate godinama unazad. Gubicima koje je četiri godine pravio strani „profesionalni menadžment” u železari, moglo je da se reši zagađenje u Smederevu, poručio je on. Nikola\nPolicija u Smederevu rasvetlila je deset teških krađa na području opština Velika Plana, Smederevska Palanka, Batočina i Rača. Policijski službenici su identifikovali i priveli petoricu osumnjičenih iz Velike Plane, navodi se u saopštenju Policijske uprave iz Smedereva. Sumnja se da su oni, u protekla tri meseca, noću provaljivali u prodavnice i trafike iz kojih su krali cigarete, alkoholna pića, kafu, prehrambene i kozmetičke proizvode u ukupnoj vrednosti više od 1.000.000 dinara. Osnovno javno tužilaštvo u Velikoj Plani naložilo je da se protiv osumnjičenih podnese krivična prijava u redovnom postupku, dodaje se u saopštenju, prenosi Tanjug.\n18.02.2021 u 09:19\nSedamdesetogodišnjak preko krova bežao iz kovid bolnice\nSmederevo – Sedamdesetogodišnji Smederevac u utorak uveče pokušao je da pobegne iz kovid bolnice u tom gradu, i to preko krova, odakle je skinut uz pomoć policije. Iako kovid pozitivan, ovaj pacijent je izašao kroz prozor sobe i niz oluk se spustio na krov bolničke vešernice. Policajci su mu pomogli da bezbedno siđe, nakon čega ga je preuzelo medicinsko osoblje, saopštila je PU u Smederevu. Kako „Politika” saznaje, on je tokom dana insistirao da bude pušten iz bolnice, ali ocena lekara je bila drugačija. O njegovom bekstvu zdravstveno osoblje alarmirali su pacijenti iz iste sobe ,a potom je u pomoć pozvana policija. Begunca je, kako saznajemo, u bolničkom dvorištu čekao sin u autu. Na sreću sve se dobro završilo. Taj deo krova je nizak i nije mogao da bude teže povređen. Pacijent je\n02.02.2021 u 20:11\nSedamdesetogodišnjak napravio 84 prekršaja u saobraćaju\nSMEDEREVO - Policija u Smederevu otkrila je čak 84 prekršaja Zakona o bezbednosti saobraćaja na putevima, a koje je napravio sedamdesetogodišnji vozač iz tog grada, saopšteno je iz MUP-a. Analizirajući snimke sa kamera za detekciju saobraćajnih prekršaja na području grada, policijski službenici su utvrdili da je taj vozač od septembra do decembra prošle godine vozio automobil kome je istekla registracija. Osnovano se sumnja i da je on u tom periodu izbegavao patrole saobraćajne policije prateći „viber” grupu „SD patrole”, u kojoj skoro 4.000 članova javlja lokacije patrola. Tom vozaču su uručena 84 prekršajna naloga za učinjene mandatne prekršaje u ukupnom iznosu od 755.000 dinara, prenosi Tanjug. Protiv njega je podnet i zahtev za pokretanje prekršajnog postupka, jer u\nPripadnici Službe za borbu protiv organizovanog kriminala, zaplenili su više od četiri kilograma spida, tri pištolja i manju količinu municije, saopšteno je iz MUP-a Srbije. Uhapšeni su N. S. (1979), S. S. (1994), I. P. (1978) zbog postojanja osnova sumnje da su izvršili krivična dela neovlašćena proizvodnja i stavljanje u promet opojnih droga i nedozvoljena proizvodnja, držanje, nošenje i promet oružja i eksplozivnih materija. Policija je, noćas kod mesta Markovac, zaustavila automobil u kojem su se nalazili osumnjičeni i u prtljažniku pronašla 4,5 kilograma spida i pištolj sa prigušivačem. Takođe,policija je pretresom stana i drugih prostorija u Beogradu koje koristi N. S. pronašla i dva pištolja marke CZ M57, jedan gasni pištolj, kao i 21 komad municije. Osumnjičenima


Dačić izneo detalje hapšenja\nMinistar unutrašnjih poslova Srbije Ivica Dačić izjavio je danas da je hapšenje haškog begunca Ratka Mladića rezultat strategije koju je usvojio Akcioni tim pre pola godine, u okviru koje su razmenjene sve obaveštajne informacije na jednom mestu.\nDačić je novinarima u Temerinu rekao da je od tada i policija, za razliku od ranije, uključena u hapšenje haških optuženika.\nMladića je uhapsio MUP Srbije, bez pomoći bilo čije strane službe, istakao je Dačić.\nPrema njegovim rečima, lokacija u selu Lazarevo pored Zrenjanina prvi put je pretresena juče. Pretresene su četiri kuće Mladićevih\nrođaka koje su praćene nekoliko meseci, precizirao je Dačić.\nOn je ponovio da Mladić nije pružao otpor prilikom hapšenja, da nije koristio lažni identitet, već je kod sebe imao isteklu ličnu kartu Srbije i vojnu legitimaciju. Mladić je uhapšen u prisustvu jednog rođaka, dodao je Dačić.\n"Kada je policajac ušao u kuću i pitao ga da li je on Ratko Mladić, on je odgovorio: 'Svaka čast, našli ste onoga kojeg ste tražili'", naveo je ministar policije.\nDodao je da se Mladić nije kretao selom, da ga niko nije viđao i da je živeo "u veoma teškim uslovima, i finansijskim i životnim".\nNa pitanje da li će Mladić biti izručen Haškom tribunalu i ukoliko se utvrdi da mu je zdravlje teško oštećeno, Dačić je rekao da je policija uradila svoj deo posla, odnosno privela je Mladića, a da je sada na sudu da odluči šta dalje.\nPonovio je da je juče petoro Mladićevih rođaka i pomagača privedeno i pušteno i dodao da je sada na sudu da odluči da li će biti gonjeni.


Uskoro razgovor Beograda i Prištine o nestalima\nPosle mnogo pokusaja sefa Misije UN na Kosovu Sorena Jessena Petersena da se ponovno aktivira dijalog izmedju Pristine i Beograda o sudbini nestalih lica, izgleda da ce se vrlo brzo to pitanje naci na dnevnom redu razgovora radnih grupa vlada Kosova i Beograda. Potvrda tome je pismo koje je juce na adresu sefa UNMIK-a uputio predsednik Kordinacionog centra za Kosovo, Nebojsa Covic.\nGlasnogovornik premijera Kosova Ramusa Haradinaja, Arben Qirezi kaze kako je vlada Kosova spremna da udje u ove razgovore i okrivljuje Beograd za koriscenje ovog humanitarnog pitanja za dnevno politicke svrhe.\ninace vlada Kosova je problem nestalih osoba utvrdila medju najznacajnije prioritete svog delovanja.\n“U tom kontekstu mi smo docekali i pozdravili sastanak gospodina Jessena Petersena sa predstavnicima Medjunarodnog komiteta Crvenog krsta u Zenevi, i veoma smo zainteresovanji da pitanje ide napred. Stav Beograda do sada je bio odbijajuci, oni su uslovili dijalog o ovim pitanjima nekim politickim pitanjima koje su oni podigli i politizovali, ukljucujuci tu i pitanja nestalih”, kaze Qirezi.\nRazgovori o nestalima bile su deo dijaloga o tehnickim pitanjima izmedju Pristine i Beograda, sto je bio rezultat sastanka u Solunu, u junu 2003. godine.\nSem jednog inicijalnog sastanka odrzanog u Pristini pre nesto manje od godinu dana, pitanja nestalih, energetike, transporta i druga pitanja nisu bila vise nikada tema razgovora izmedju dve strane.\nDijalog je jedan od osam standarda, vlada Kosova je izrazila spremnost za razgovore, medjutim, prema Qireziju, “potreban je veci pritisak medjunarodne zajednice, posebno u reaktiviranju humanitarnih pitanja u vezi sa sudbinom nestalih osoba”.\nSef UNMIK-a Soren Jessen Petersen je bio najavio da ce tokom sastanka sa najvisim predstavncima vlasti u Begradu, koji je odrzan sredinom januara razgovarati o ovom i drugim pitanjima koja su deo dijaloga o tehnickim pitanjima izmedju Pristine i Beograda. Medjutim, kako predsednik Tadic, takodje i premijer Kostunica, tada su razgovore o ovim izuzetno znacajnim pitanjima uslovili resavanjem problema snabdevanja strujom naselja u kojima zive Srbi i koji od juna 1999. godine nisu platili ni jedan cent za utrosenu elektricnu energiju.\nSadasnji predlog Covica da se tokom sledece nedelje zapocne sa dijalogom o ovim pitanjima u UNMIK-u nije komentarisan, posto se ocekuje povratak Jessena Petersena u ponedeljak iz Nju Jorka U UNMIK-u nam nisu mogli potvrditi ni da li je na adresu sefa UNMIK-a stiglo pismo Covica.\nInace, prema podacima Kancelarije za nestale osobe i sudsku medicinu UNMIK-a, od zavrsetka rata do danas nestalima je prijavljeno 5.602 osobe. Od ovoga broja 893 osoba su pronadjene mrtve, dok su u 439 prijavljenih slucajeva osobe pronadjene zive, tako da je ukupan broj nestalih osoba 3.192 osobe. Od ovog broja 2.460 su Albanci, 529 Srbi i 203 pripadnici drugim manjinskih nacionalnih zajednica.\nOd 2002. godine kada je poceo povratak tela ubijenih Albanaca iz masovnih grobnica u Srbiji, na Kosovo je vraceno nesto manje od 500 tela.


Zgrada Rektorata je već deset dana pod studentskom blokadom\nSaopštenje u kojem je rektorka Beogradskog univerziteta osudila upad aktivista vladajuće Srpske napredne stranke (SNS) u zgradu Rektorata otvara vrata za pregovore o prekidu blokade Rektorata, izjavila je za Radio Slobodna Evropa (RSE) Mila Jovanović, predstavnica studenata koji već 10 dana drže ovu instituciju u blokadi.\n“Ovo je značajan korak, jer je rektorka povratila naše poverenje. Mi sada verujemo da ona ima časne namere i da ima interes da reši problem plagijata Siniše Malog (ministra finansija)”, kaže Jovanović.\nPregovori studenata sa predstavnicima Rektorata o prekidu blokade trebalo bi da budu održani u ponedeljak, kaže Mila Jovanović i naglašava da su tek nakon ovog poteza rektorke Ivanke Popović ispunjeni uslovi za zvanične pregovore.\nRektorka Beogradskog univerziteta Ivanka Popović osudila je u nedelju upad aktivista Srpske napredne stranke (SNS) u zgradu Rektorta koji se dogodio 13. septembra, navodeći da je time narušena autonomija univerziteta i navela da podržava studente koji brane autonomiju.\nU saopštenju se navodi da je pregledom video materijala koji su dostavili studenti u blokadi Rektorata, ustanovljeno da postoje dokazi da je u zgradu Rektorata ušla grupa aktivista vladajuće stranke.\n"Ovaj događaj je u direktnoj suprotnosti sa članom 9 Statuta UB, koji jasno definiše da na 'Univerzitetu nije dozvoljeno organizovanje ili delovanje političkih stranaka, niti održavanje skupova ili na drugi način delovanja koji imaju u osnovi političke ili stranačke ciljeve' ", navodi se u saopštenju rektorke.\nU saopštenju se dodaje i da podržavaju sve studente Univerziteta u Beogradu koji se zalažu za ostvarivanje njegove autonomije i njegovo slobodno delovanje, a osuđuju postupke aktivista vladajuće stranke koji su ugrozili njegovu autonomiju.\nDanas je 10. dan od kada su studenti Univerziteta u Beogradu blokirali zgradu Rektorata, zahtevajući, između ostalog, da rektorka javno uputi preporuku Vladi Srbije za razrešenje ministra finansija Siniše Malog, koji je već pet godina pod sumnjom da je plagirao svoj doktorski rad na Fakultetu organizacionih nauka (FON) u Beogradu.\nStudenti to zahtevaju, jer smatraju da postoji sukob interesa dok god je Mali na funkciji ministra, pošto on odlučuje o raspodeli novca za univerzitete i samim tim vrši pritisak na odbor FON-a, koji odlučuje o tome je li njegov doktorski rad plagijat.\n“Već imamo u vidu da ćemo pregovarati o eventualnim rokovima o kojima će se izjasniti sva nadležna tela koja treba da se izjasne po pitanju plagijata Siniše Malog. Takođe, pregovaraćemo i o funkcionisanju same zgrade Rektorata, jer kao što znate, Rektorat je već 10 dana blokiran i niko od zaposlenih ne ulazi unutra”, kaže Mila Jovanović.\nOna poručuje rektorki Popović da će, ukoliko zbog stava koji je iznela bude imala problema, studenti stati uz nju.


Aerodrom u Dubaiju i dalje broj jedan za međunarodna putovanja | Novine Toronto\nAerodrom u Dubaiju i dalje broj jedan za međunarodna putovanja\nMeđunarodni aerodrom Dubai saopštio je da je zadržao svoju titulu kao aerodrom sa najvećim brojem putnika u međunarodnom saobraćaju, iako je prošle godine bila zatvorena jedna od njegovih pista za renoviranje i bili su prizemljeni avioni Boing 737 Maks.\nAerodrom, dom dugolinijske aviokompanije Emirejts (Emirates) u vlasništvu vlade Dubaija, je imao 86,4 miliona putnika 2019. godine, šest miliona više nego londonski Hitrou koji je na drugom mestu. To je tri odsto manje nego 2018, kada je bilo 89,1 milion putnika na tom ogromnom aerodromu.\nOvo je šesta godina da je međunarodni aerodrom Dubai na prvom mestu po broju putnika u međunarodnom saobraćaju. Aerodrom sa ukupno najvećim brojem putnika je Aerodrom Hartsfild-Džekson u Atlanti, u SAD.


Telo kidnapovanog nemačkog radnika pronađeno u južnom Avganistanu\nTelo jednog od kidnapovanih nemačkih humanitarnih radnika pronađeno je u južnom Avganistanu, potvrdio je šef lokalne policije. Navodni portparol Talibana izjavio je u subotu da su obojica kidnapovanih Nemaca ubijeni, jer je Nemačka odbila da povuče 3.000 vojnika iz Avganistana, međutim zvaničnici obe zemlje saopštili su da je jedan od njih umro od srčanog udara, dok je drugi i dalje živ.\nDvojica neimenovanih Nemaca kidnapovani su zajedno sa pet meštana u sredu, ali uzrok smrti pronađenog tela još uvek nije poznat, potvrdio je šef Muhamed Hevas Mazlum. Nemačka vlada koncentriše napore na oslobađanje drugog otetog Nemca.\nMinistarstvo inostranih poslova u Berlinu nije želelo da komentariše pisanje lista "Bild am Zontag" da su nemačke vlasti već ispitale leš pronađen u Avganistanu i da su utvrđene povrede od pucnjeva. "Bild am Zontag" se pozvao na nemačke sigurnosne krugove, posle vesti da su snage bezbednosti u Avganistanu pronaše leš nemačkog inženjera.\nO sudbini drugog Nemaca, za sada nema podataka, rekao je šef policije avganistanske provincije Vardak. Kancelar Angela Merkel je podvukla neophodnost nemačkog angažmana u Avganistanu.\n"Mi ne smemo popustiti u našim naporima.... avgansistanski narod ne sme biti ostavljen u nevolji" rekla je Merkel i naglasila da ona želi da se založi za produžetak misije na Hindukušu, kao i da sa koaliocionim partnerima - socijadlemokratama, postoji visok stepen saglasnosti u spoljnoj politici. "To važi i za Avganistan", rekla je Merkelova.\nJužna Koreja priprema povlačenje?\nU međuvremenu, kidnapovano je i 23 Južnokorejanaca, a njihova domovina počela je pripreme za povlačenje vojnika iz Avganistana pre određenog roka koji su Talibani zadali.Osmočlana južnokorejska delegacija doputovala je u tu zemlju, kako bi se sastala sa predsednikom Hamidom Karzaijem i ministrima spoljne i unutrašnje politike Avganistana.\nU delegaciji se nalaze zamenik šefa diplomatije, specijalni savetnik predsednika Ro Mu-hjuna i diplomate iz ministarstva spoljnih poslova, saopštio je zvaničnik južnokorejske ambasade u Kabulu. Delegacija će možda razgovarati i sa otmičarima. Oteti južnokorejski državljani pripadnici su evangelističke crkve Saemul iz grada Bundaga, u blizini prestonice Seula, koji imaju oko 20 i 30 godina i među kojima ima medicinskih sestara i profesora engleskog jezika.\nKorejanci su najveća grupa stranih državljana koju su pobunjenici oteli od svrgavanja talibanskog režima 2001.


NBA BOMBA: Bogdanović napustio Sakramento i pronašao novi klub - PRess Serbia | PR PRess team\nBogdanoviću je isticao ugovor i postajao je “ograničeno slobodan”, što je značilo da bilo koja zainteresovana strana mogla da mu ponudi saradnju, na šta su “kraljevi” mogli da odgovore istovetnim novčanim iznosom, ako budu zainteresovani, ili, prosto, u mogućnosti da toliko plate.\nU nedavno okončanom šampionatu, Bogdanovićeva plata je, prema specijalizovanom sajtu “Hoopshype”, iznosila 8.529.386 dolara, a protekle noći je Bogdanović poslao i misterioznu poruku koja je najavila celu ovu situaciju.\n– Samo upamtite da šta god da ste ostvarili u životu, ljudi i dalje neće verovati u vas. Učinite to zbog sebe, ne zbog drugih!”, poručio je naš as.\nU ponedeljak zvanično počinje prelazni rok, mada će, posle NBA drafta koji je na programu 18. novembra, dva dana kasnije moći da se angažuju “ogranično slobodni” igrači.\nTagovibogdan bogdanović Milvoki Baks nba novi klub


Podrška Srbije razvoju agrara Dominike\nBEOGRAD – Na sastanku ministra poljoprivrede, šumarstva i vodoprivrede Branislava Nedimovića sa delegacijom Vlade Komonvelt Dominike danas je dogovorena podrška Srbije razvoju agrara u ovoj Karipskoj državi.\nSrpski poljoprivredni stručnjaci posetiće u narednom periodu tu ostrvsku zemlju u Karipskom moru kako bi joj pomogli prilikom izrade Master plana razvoja poljoprivrede za narednih 20 godina, saopštilo je Ministarstvo poljoprivrede.\nNedimović se danas sastao sa delegacijom Vlade Komonvelt Dominike, predvođenom njihovim predsednikom i ministrom finansija, investicija, urbanizama i zemljoradnje Ruzveltom Skeritom (Roosevelt Skerit).\n„Tokom sastanka razgovarano je o potencijalima poljoprivrede obe zemlje i dogovorena je podrška Srbije razvoju njihovog agrara“, navodi se u saopštenju.\nMinistar Nedimović zahvalio se predsedniku Skeritu za suspenziju stava o priznanju Kosova kao nezavisne države.\nInače, Srbija i Komonvelt Dominike imaju potpisan Sporazum o poljoprivrednoj saradnji dve zemlje.


PROBLEM PRED BARAŽ Kostić propušta meč sa Norveškom - MaxBet Sport\nOzbiljan problem za reprezentaciju Srbije pred jednu od najvažnijih utakmica u ovom ciklusu. Fudbaler Ajntrahta iz Frankfurta, Filip Kostić, definitivno će da propusti utakmicu sa Norveškom 8. oktobra u baražu za Evropsko prvenstvo.\nENGLESKA: Kvota u MaxBetu na pobedu Linkolna protiv Čarltona je 2.35.\nKostić je povredio koleno na utakmici sa Hertom u petak, a snimanje u nedelju ujutru je pokazalo da je istegao ligamente. To znači da će morati da otvori bolovanje na nekoliko nedelja.\nSelektor “orlova” Ljubiša Tumbaković ostaoje tako bez važnog aduta za duel sa Norvežanima. Da se nije povredio, Kostić bi bio siguran starter na poziciji levog krila. Ovako, moraće iskusni stručnjak da potraži alternativu.\nUkoliko bude Srbija igrala u formaciji 3-4-2-1, kao u prethodna dva meča u Ligi nacija, na to mesto koje pokriva kompletnu levu aut liniju mogu Filip Mladenović i debitant Mihailo Ristić.\nU ovom trenutku defanzivac Legije je bliži startnoj postavi, pre svega zbog toga što univerzalac Monpeljea još uvek nijednom nije bio ni na treningu Srbije.\nTagovi:Filip KostićFudbalska reprezentacija NorveškeFudbalska reprezentacija SrbijeTop3


UDINE: INCO PRIVREDNA DELEGACIJA - B2B\nU okviru realizacije EU projekta „Međunarodna saradnja na polju tehnološke i ukupne inovativnosti u poslovanju“ (INCO), Privredna komora Beograda, u saradnji sa italijanskim partnerima, organizovala posetu delegacije srpskih privrednika iz sektora prehrane sajmu “GOOD” u Udinama.\nSajam GOOD Udine, je idealno mesto koje privlači veliki broj posetilaca (stručnjaka, entuzijasta, poznavaoca dobre hrane i pića) kojima je namera da otkriju i upoznaju tajne najboljih ukusa hrane i poća sa prostora italijanskih regija: Friuli Venecija Đulija, Veneto, Trentino Alto Adige, Lombardija, Pijemont, Emilija – Romanja, Abruco, Pulja, Sicilija, Ligurija i dr. Takođe, kao izlagači na ovom međunarodnom sajmu pojavile su se i kompanije iz Austrije, Češke, Hrvatske, Nemačke, Rumunije i Slovenije.\nInteraktivni GOOD sajam pružio je srpskim privrednicima, članovima INCO delegacije, pregršt mogućnosti da se upoznaju sa mirisima i ukusima čuvene italijanske kuhinje, da saznaju informacije relevantne za njihovo poslovanje, a i da uspostave poslovne kontakte sa ino patnerima. GOOD manifestacija je organizovana u okviru o pet tematskih celina: Hrana i identitet, Hrana kao socijalna kategorija, Hrana i Zdravlje, Hrana kao ekonomska kategorija i Majstorstvo ishrane.\nVažan deo aktivnosti INCO delegacije srpskih privrednika bili su bilateralni suseti sa italijanskim kompanijama. Predstavnici srpskih kompanija imali su priliku da se tokom B2B susreta upoznaju i razmene iskustva sa predstavnicima italijanskih kompanija: La Tunella, Agrar Volpe Pasini srl, Livon, Ronchi di Manzano, Agricola Perusini, Societa Agricola STERPO, Paradiso, Dall AVA, Montasio i dr. Takođe, srpski privrednici su posetili proizvodne pogone nekoliko italijanskih kompanija i direktno se upoznali sa procesima rada u ovim kompanijama.\nTokom svog boravka u Udinama srpski privrednici, članovi INCO delegacije ostvarili su brojne i vrlo kvalitetne kontakte sa italijanskim firmama pa je za očekivati da će, u narednom periodu, biti realizovan jedan broj konkretnih ugovora i poslovnih saradnji.


Petković: Osmani ponovo napada zvanični Beograd, pokušavajući da umanji sopstvene političke neuspehe - Radio Kosovska Mitrovica\nPetković: Osmani ponovo napada zvanični Beograd, pokušavajući da umanji sopstvene političke neuspehe\n12. October 2021, 09:28\nDirektor Kancelarije za KiM Petar Petković u saopštenju koje je dostavljeno medijima osuđuje napad Vjose Osmani na zvanični Beograd i obeležavanje 60. godišnjice samita nesvrstanih u Beogradu.\n“Napadajući obeležavanje 60. godina Samita nesvrstanih u Beogradu, Vjosa Osmani pokazuje opravdanu nervozu jer joj je jasno da takozvano Kosovo svakoga dana gubi podršku na međunarodnom planu. Drago mi je da Osmanijeva pomno prati dešavanja u Beogradu, jer je prethodnih dana mogla da vidi i uveri se šta znače kredibilitet i međunarodni ugled, podrška i uspešna diplomatija.\nNeka se gospođa Osmani na to što pre navikne, jer će u vremenu pred nama tek moći da vidi plodove ovog Samita.\nZbog toga, u maniru ljubomornog deteta, Vjosa Osmani ponovo napada zvanični Beograd, pokušavajući da umanji sopstvene političke neuspehe i nedostatke koji su nedavno bili očigledni i medijima u Prištini”, rekao je Pertković.\n“Optužujući zvanični Beograd za zločine, ona zapravo otkriva svu zločinačku prirodu na kojoj je nastala lažna država Kosovo, čijim se liderima danas sudi u Hagu za monstruozne zločine tzv. OVK, počinjene protiv Srba kao i drugih naroda sa prostora južne srpske pokrajine”, kaže dalje u saopštenju.


Ovo ne radimo zbog evropskih integracija već zato što iskreno verujemo u reforme i promene na način da želimo da imamo i javnu upravu po meri građana, i dinamičan ekonomski rast, i rast plata i penzija, a kada je reč o vladavini prava nezavisno sudstvo, i da građani veruju da će pravda biti za sve ista, rekla je Brnabić.\nPrema njenim rečima, Srbija je već napravila iskorake u oblasti vladavine prava, društvenog dijaloga i transparentnosti. Premijerka je istakla da se promena radila u koordinaciji sa Venecijanskom komisijom koja je dala odobrenje na predložene amandmane Ministarstva pravde.\nNakon 18 meseci javne rasprave i dva kruga konsultacija imamo postignut standard, a to je saglasnost Venecijanske komisije, rekla je Brnabić.\nVeoma nam je važan stav Evropske komisije i Evropske unije i međunarodnih i evropskih insticucija u smislu jasnog odgovora na pitanje - je l' to to? Nemojte da skupština radi posao za koji ćemo pred kraj posla da neko kaže da to ipak nije to. Zato je važno da se još jednom obave konsultacije, podvukao je predsednik parlamenta.\nImajući u vidu da ukoliko budu održani vanredni parlamentarni izbori skupština će u određenom trenutku morati da bude raspuštena, a to znači da referendum nije moguće održati na dan održavanja izbora, objasnio je Dačić.


EXIT 2019: Brojni društveno-odgovorni sadržaji, kampanje i akcije - Scena - Dnevni list Danas\nPočetna » Scena » EXIT 2019: Brojni društveno-odgovorni sadržaji, kampanje i akcije\nEXIT će i ove godine predstaviti svim posetiocima brojne društveno-odgovorne sadržaje, značajne kampanje, kao i humanitarne aktivnosti od nacionalnog značaja, saopštili su organizatori.\n0Piše: Danas Online 03. jula 2019. 18.39 Izmenjeno: 18.40\nU toku kampanje EXIT Tribe 2019 festival je pozvao sve ljubitelje muzike, uticajne pojedince iz celog sveta, umetnike, sportiste, javne ličnosti, brojne pokreti i organizacije na ujedinjenje sa jasnim ciljem – zaštiti planetu i celokupan život na njoj.\nZbog toga je i glavni motiv ovogodišnje velike ceremonije otvaranja EXIT festivala “Peace on Earth, Peace with Earth”.\nKroz umetnički performans na svečanom otvaranju EXIT festivala, 4. jula će sa Petrovaradinske tvrđave biti upućen apel za očuvanje prirode, kao i poruka novim generacijama da je ovo poslednji trenutak u kome mogu da spasu svoju planetu i sebe u njoj.\nZbog toga je ove godine poseban naglasak na ekološkim akcijama, koje će u aktivirati sve posetioce i pozvati ih na zajedničku brigu o našem okruženju, navode organizatori u saopštenju za medije.\nEXIT Tribe će se, u saradnji sa kompanijom HEINEKEN i JKP „Gradska čistoća“, postarati da plastika ne zagađuje našu prirodu, jer će 100 posto plastike koja bude korišćena na festivalu biti reciklirana zahvaljujući posebno osmišljenom sistemu, počev od posebnih kanti za plastiku na festivalu, korišćenja specijalne opreme za odvajanje otpada koju poseduju JKP „Gradska čistoća“, pa sve do transporta i reciklaže sve plastike sa festivala u Fabrici za reciklažu JKP „Gradska čistoća“.\nNa festivalu će biti obezbeđene posebne kante, dodaju organizatori, u koje će posetioci moći da odlože plastične ambalaže i tako učestvuju u tome da plastika ne bude jedan od zagađivača naše životne sredine, već ponovo vraćena u upotrebu.\nTakođe, pod sloganom „Vrati prirodi – pridruži se i posadi drvo“, EXIT Fondacija i #EUzaTEBE na jesen organizuju akciju sadnje drveća.\nNa OPENS State of EXIT zoni, posetioci će moći da učestvuju u oslikavanju krošnje drveta na platnu i tako se prijave za akciju sadnje drveća i steknu mogućnost da osvoje karte za EXIT 2020, ističe se u saopštenju.\nPlatno sa oslikanim drvetom će nakon festivala biti postavljeno u Novom Sadu i drugim gradovima i imaće za cilj da poziva građane da se prijave na akciju sadnje drveća.\nZainteresovani za ovu akciju moći će da se prijave i na https://www.exitfondacija.org/treezone.\nPrvi put na ovogodišnjem Exitu posetioci će moći da učestvuju u kreiranju „Lotosa”- umetničke instalacije koja nastaje od iskorišćenih limenki. Interaktivna, svetleća konstrukcija je deo aktivnosti programa „Svaka limenka se računa”, navode organizatori ovog festivala.\nI OPENS State of Exit zona zasijaće punim sjajem na EXIT festivalu i još jednom posetiocima širom sveta pokazati zbog čega Novi Sad ove godine nosi prestižnu titulu Omladinske prestonice Evrope.\nNa ovoj zoni predstaviće se preko 40 organizacija civilnog sektora iz celog regiona, koje će četiri dana na najkreativniji i najzabavniji mogući način, zajedno sa posetiocima, postati deo jedinstvenog OPENS plemena.\nMeđu njima su, kako se navodi u saopštenju, Centar za omladinski rad, Centar za omladinski i društveni razvoj, ŠOSO „Milan Petrović“, UG Čepom do osmeha i Inžinjeri zaštite životne sredine, ESTIEM LG Novi Sad, Novosadski humanitarni centar, Društvo tumača i prevodilaca za znakovni jezik i mnogi drugi.\nDrugi deo OPENS State of EXIT zone vrveće od najrazličitijeg zabavnog sadržaja, najavljuju organizatori.\nPre nego što se uputi na časove plemenskog plesa na ovoj zoni, festivalska publika će moći da svrati u kutak za ulepšavanje u trajbovskom maniru, a zatim da na izložbi Matice Srpske sazna još neke zanimljivosti o drevnim plemenima. Ekipa OPENS-a omogućiće i druženje sa zvezdama, zahvaljujući velikom teleskopu postavljenom u ovom „nevladinom kraljevstvu“.\nTu je, dodaje se, i OPENS VR svet, kutak za gledanje filmova u pokretnom bioskopu, i photo booth u chill zoni, omiljeno mesto za pravljenje najboljih festivalskih fotki.\nZa dobru atmosferu biće zaduženi najbolji DJ-evi sa takmičenja ,,OPENS play at EXIT“, DJ-evi iz OPENS-ove školice DJ-inga, kao i najmlađe muzičarke iz Rok kampa za devojčice.\nAtraktivna i intrigantna, velika nacionalna kampanja za čist život bez narkotika – #StayClean – nacionalna kampanja za zabavu bez korišćenja narkotika podigla je Srbiju na noge, a pokrenuta je od strane EXIT fondacije uz podršku Ministarstva zdravlja i Telekoma Srbije.\nKreativni koncept kampanje osmislila je agencija McCann Beograd, uz podršku agencije Drive, a svoje mesto imaće i na EXIT festivalu. Tako će se EXIT, pre svega mladima, obratiti na jedan neposredan način, koji ih neće odbiti od ove važne društvene teme, već naprotiv, zainteresovati da se informišu i na www.stayclean.rs , i da na kraju, kako to kampanja poručuje, ostanu potpuno čisti, ističe se u saopštenju za medije.\nKompanija HEINEKEN Srbija pobrinula se i za bezbedan dolazak na Tvrđavu i povratak sa nje. Zajedno sa Agencijom za bezbednost saobraćaja i EXITFondacijom, omogućili su posetiocima jednog od najboljih muzičkih festivala u Evropi besplatan taksi prevoz na teritoriji Novog Sada.\nTaksi vaučere za dolazak ili odlazak sa Petrovaradinske tvrđave, festivalska publika moći će da preuzme na Safe zoni u okviru samog festivala, nakon učešća u kvizu. Posetioci će kroz različite igrice kao što su kriva soba i simulator vožnje moći da saznaju mnogo toga u vezi sa ispravnim ponašanjem u saobraćaju, a svi koji budu učestvovali u ovim zanimljivim edukativnim sadržajima na Safe zoni dobiće poklon, koji će ih podsećati na najznačajnije poruke ove aktivnosti.\nTakođe, kao jedan od najboljih evropskih festivala, dodaje se u saopštenju, koji je bendovima oduvek davao važan prostor na putu do šire afirmacije, EXIT će ove godine pokrenuti važnu temu za muzičku industriju.\nDrugog festivalskog dana, u petak 5. jula od 21h u hotelu “Leopold”, biće održana tribina o sistemskim merama za pravljenje povoljnog ambijenta za plasiranje domaćih muzičkih talenata na međunarodnoj sceni.\nNa tribini će govoriti jedan od ključnih ljudi „Eurosonic“ festivala(Groningen, Holandija) Ruud Berens, urednik „Vip News“ platforme globalne muzičke industrije Allan McGowan, predsednik UO Exit fondacije Ivan Petrović, ekspert za kreativne industrije pri kabinetu predsednice Vlade Srbije Martin Cluff i svetski poznata world music zvezda Slobodan Trkulja. Razgovor moderira zamenik glavnog i odgovornog urednika magazina „Nedeljnik“ Branko Rosić.\nPo uzoru na čuveni performans Marine Abramović, kada je u Muzeju moderne umetnosti u Njujorku 700 sati provela sedeći u „nemom druženju“ sa ljubiteljima umetnosti, i posetioci Exita imaće priliku da se oprobaju u sličnoj aktivnosti na samoj Tvrđavi tokom trajanja festivala.\nKako se navodi u saopštenju, ova instalacija je najava samo za jedan segment dugoočekivane retrospektivne izložbe „Čistač“ Marine Abramović koja nas očekuje od 21. septembra 2019. do 20. januara 2020. u Muzeju savremene umetnosti u Beogradu.\nVelika regionalna društvena kampanja #ShareLove pruža mogućnost svim ljubiteljima festivalskog provoda da uživaju na predstojećem Sea Dance festivalu, koji će biti održan od 30. avgusta do 1. septembra na plaži Buljarica kod Budve.\nNajbolje i najautentičnije objave na Instagramu i Fejsbuku koje pozivaju na toleranciju, ljubav i poštovanje među ljudima u regionu, a sadrže i obavezne heštegove #sharelove i #tihabalkanskavecina, biće nagrađene ulaznicama za ovaj morski festival, dodaje se u saopštenju za medije. Exit fondacija ovu kampanju realizuje u saradnji sa Munja Inkubatorom Društvenih Inovacija iz Sarajeva, najposećenijom info platformom za osnaživanje mladih hocu.ba, uz podršku Ambasade SAD u Bosni i Hercegovini.\n#SHARELOVE kampanji pridružili su se i najpopularniji Jutjuberi. EXIT je udružio snage sa balkanskom YouTube scenom, koja se u svetskim razmerima nalazi odmah iza američke i britanske, i sklopio saradnju sa „Balkan Tube Festom“.\nMisija ove saradnje, navode organizatori, jeste da se povežu mladi ljudi u regionu, i time podignu glas protiv podela bilo koje vrste, pridružujući se pokretu „Tihe balkanske većine“, koja se zalaže za širenje ljubavi, tolerancije i mira kroz veliku društvenu kampanju #ShareLove.\nOva kampanja biće nastavljena i na Sea Dance Festivalu.\nKako se dodaje u saopštenju, Exit fondacija će se na festivalu obratiti svim mladim ljudima koji su uspešni i postižu dobre rezultate u oblasti nauke i obrazovanja, kulture i umetnosti, preduzetništva i kreativnih industrija i društvenog aktivizma i pozvati ih da se pijave na „Youth Heroes“ konkurs, za izbor pozitivnih uzora u društvu.\nKonkurs je pokrenula EXIT fondacija sa kompanijom NIS, a uz medijsku podršku RTS-a i kompanije Ringier Axel Springer. Više o konkursu na www.youth-heroes.org.\nExit festival, Muzika, zabava


Postavio Yucom - 14/12/2018 Projekti\nNaziv projekta : Odbrana prava na pristup informacijama u Srbiji\nTrajanje projekta: decembar 2018 – septembar 2019.\nVrednost projekta:41.675,00 EUR\nO projektu: Projekat želi da doprinese većoj transparentnosti izbora novog Poverenika za informacije od javnog značaja i zaštitu podataka o ličnosti, kao i da ispita efikasnost rada ove institucije nakon sprovedenog izbora.\nMandat Povereniku za informacije od javnog značaja i zaštitu podataka o ličnosti, koji je na toj funkciji u dva mandata bio ukupno 14 godina, je istekao 22. decembra. Izbor novog poverenika predstavljaće izazov za dalji efikasan rad ove institucije, koja prema istraživanjima javnog mnenja predstavlja jednu od najrespektabilnijih institucija u čiji rad građani imaju najviše poverenja. U kontekstu tradicije slabih demokratskih institucija i „zarobljene države“ što je termin kojim se država Srbija opisuje i od strane evropskih institucija, kontinuitet rada institucija Poverenika je od izuzetne važnosti za dalji opstanak nezavisnih institucija u RS. Poverenik je inokosni organ u pravnom sistemu Republike Srbije i personalna promena može da ima za posledicu i promenu u efikasnosti rada čitave institucije, imajući u vidu i iskustvo koje je država Srbija imala sa promenom u drugim nezavisnim institucijama.\nProjekat „Odbrana prava na pristup informacijama u Srbijiʺ, koji se implementira uz podršku Fondacije za otvoreno društvo, ima za cilj da kroz javni angažman članova Komiteta pravnika za ljudska prava, dominantno putem medija, zagovara transparentne kiterijume za izbor novog Poverenika i jasne kvalifikacije kandidata za ovu funkciju kao i da se građanima putem medija približi značaj ove institucije i relevantna praksa država EU prilikom procedure izbora nezavisnih institucija. U cilju šireg uključivanja javnosti u proces izbora novog Poverenika, i insistiranju na jasnim kriterijumima za izbor kandidata, projekat će kroz aktivnosti doprineti otvorenosti čitavog procesa i upoznavanju građana sa njegovim značajem.\nU finalnoj fazi projekat će preispitati postupanje ove institucije nakon izbora novog Poverenika i približiti građanima novu pravnu regulativu koja se usvaja kroz pristupne pregovore sa EU prava za čiju pravnu zaštitu je ova nezavisna institucija odgovorna. Na kraju, kroz sakupljene podatke i izrađen poseban izveštaj, projekat će testirati primenu zakona za koje je nadležna institucija Poverenika u novim okolnostima nakon izbora.


Snijeg usporio saobraćaj u pojedinim dijelovima BiH - Glas Regije\nBANJALUKA – Snijeg koji pada u većem dijelu BiH izazvao je probleme u saobraćaju, a automobili se kreću otežano, pišu Nezavisne.\nČitaoci nam javljaju da je na putu Banjaluka – Teslić došlo do zastoja u saobraćaju zbog snijega.\nPrema podacima Auto-moto saveza RS, od 18.15 zbog novih snježnih padavina za teretna vozila zabranjen je saobraćaj na magistralnom putu Vlasenica – Han Pijesak, preko prevoja Han Pogled.\nOtežano zbog snijega se saobraća i na području Vlasenice, Romanije (Sarajevo – Rogatica), Rogoja (Trnovo – Foča), Čemernog (Gacko – Tjentište), te preko Kneževa (Karanovac – Turbe – Travnik). Na nabrojanim putnim pravcima obavezna je upotreba zimske opreme, a za teretna vozila s prikolicom i šlepere preporučuje se upotreba lanaca.\nSaobraćaj je obustavljen na regionalnom putu R-I 1105 Mrakovica – Podgradci – Gradiška.\nNa dijelu puta R-459, Ugljevik – Glavičice u rejonu Starog Ugljevika, zbog aktiviranja klizišta, saobraćaj se odvija otežano, jednom saobraćajnom trakom. Preporučuje se svim učesnicima u saobraćaju da za kretanje koriste alternativne pravce.\nU FBiH zbog novih snježnih padavina obustavljen je saobraćaj za teretna vozila s prikolicom i šlepere na putnim pravcima: Konjic – Tarčin, Cazin – Skokovi – Velika Kladuša, Ripač – Gorjevac i Ključ – Bosanski Petrovac.\nPrethodna PREMINULO OSAM ZARAŽENIH: Na korona virus pozitivno još 56 građana Srpske\nSljedeća Skaču cijene kineske robe u BiH


Tag / Erik Đemba Đemba / Vesti online\nĐemba Đemba želi da zaigra na SP\nBivši fudbaler Partizana Erik Đemba Đemba je rekao da se nada će mu igre u škotskom premijerligašu Sent Mirenu pomoći da zaigra na Svetskom prvenstvu u Brazilu.\nPartizan sporazumno raskinuo ugovor sa Đembom Đembom\nFudbalski klub Partizan je saopštio da je sa Kameruncem Erikom Đembom Đembom sporazumno raskinuo ugovor.\nDrinčić: Došao sam da osvajam trofeje!\nFudbalski klub Partizan predstavio je danas vezistu Nikolu Drinčića kao prvo pojačanje u zimskom prelaznom roku.\nĐemba Đemba raskida ugovor sa Partizanom!\n'Novi ugovori ponuđeni Volkovu i Brašancu, čekamo njihov odgovor'', predočio sportski direktor Albert Nađ.\nĐemba Đemba napušta Partizan i ide na Tajland!\nTajlandski fudbalski klub Er Fors junajted zainteresovan je za igrača Partizana Erika Đembu Đembu, preneli su danas beogradski mediji.\n13:30 >> 13:34\nVesti, mondo.rs 0 komentara\nĐemba Đemba peva o Saletu Iliću: Ja bih da igra još malo...\nDobra atmosfera vlada među crno-belima.\nRašović: Pokušaćemo da iznenadimo favorita!\nTrener fudbalera Partizana Vuk Rašović rekao je da njegovoj ekipi "ne preostaje ništa drugo" nego da proba da iznenadi Ludogorec u trećem kolu kvalifikacija za Ligu šampiona.


Ne samo da je u Krivičnom zakonu zabranjeno isticanje oznaka i simbola zabranjenih organizacija, nego takve osobe čeka i optužba za raspirivanje mržnje. Strogo je zabranjeno isticanje zastava, oznaka, uniformi, ali i parola, pesama iz nacističkog perioda... Zabranjen je čak i prividno modifikovani pozdrav koji ima izvor u nacističkom pandanu.\nZabrana se ne odnosi samo na zabranjenu nacističku stranku i sve simbole nacističke države, stranačkih i "elitnih SS jedinica", nego i na sve stranke i udruženja koja su na tragu te ideologije i koja su, najverovatnije, već zabranjena ili su na najboljem putu da to budu. Zabranjene su i ispisi "runskog pisma" koji vode do karakterističnih oznaka nemačkih nacističkih jedinica, navodi "Dojče vele".\nNemački mediji prenose dešavanja u Hrvatskoj u kojoj se svakodnevno beleže ustaške provokacije i simboli u raznim oblastima. Posebno je apostrofiran bes desničara zbog najnovije presude kojom je ustaški pozdav "Za dom spremni" zabranjen u svim situacijama, pa i u pesmama hrvatskog nacionaliste Marka Perkovića Tompsona.\n"DRAGI GOSTI, ČUVAJTE KOSTI" Hrvatska opština osudila skandalozne PRETNJE TURISTIMA\nSedma Povorka ponosa "Montenegro Pride 2019”, koja je danas u Podgorici održana u organizaciji NVO "Queer Montenegro”, protekla je bez incidenata.\nOtvorena je prva bačva i pivo je počelo da teče na 186. Oktoberfestu, koji je danas otvoren u nemačkom gradu Minhenu.\nBoris Džonson je sateran u ćošak, delimično zbog sopstevnih greški, a delimično zbog sve većeg protivljenja njegovom nekompromisnom planu za Bregzit.\nDve osobe su ubijene, dok je osam ranjeno tokom pucnjave u baru u Lankasteru u Južnoj Karolini. Kako prenosi, Si-En-En, masakr se dogodio nešto pre tri sata ujutro po lokalnom vremenu.\nKineski novinari uskoro će morati da polože test koji će oceniti njihovo razumevanje socijalističkog učenja lidera zemlje Si Đinpinga.


Srbija ima najveću spoljnotrgovinsku razmenu sa Nemačkom : Nadlanu.com\nSrbija ima najveću spoljnotrgovinsku razmenu sa Nemačkom\nBEOGRAD, 18. marta 2011. (Beta) - Srbija najveću spoljnotrgovinsku razmenu ima sa Nemačkom i 2010. godine razmena roba izmedju te dve zemlje premašila je dve milijarde evra, saopštila je u petak Privredna komora Srbije (PKS).\nKako je saopštila PKS, tačan iznos spoljnotrgovinske razmene Srbije i Nemačke prošle godine je bio 2.094,4 miliona evra, nešto više od razmene sa Rusijom, 2.033,9 milijarde evra, i Italijom, 1.922,7 milijarde evra.\nIzvoz u Nemačku u 2010. godini se povećao na 760,2 miliona evra, odnosno za 22 odsto u odnosu na 2009. godinu, a uvoz robe je bio 1.334,2 miliona evra odnosno za 5,3 odsto manje nego u 2009. godini, saopštila je PKS.\nU saopšteju je navedeno da je deficit na strani Srbije 574 miliona evra. Udeo izvoza u Nemačku u odnosu na ukupan izvoz iz Srbije je 10,3 odsto, a uvoz iz Nemačke cini 10,6 odsto od ukupnog srpskog uvoza, saopštila je PKS.\nU saopštenju se jos dodaje da je Nemačka na trećem mestu po visini izvoza srpskih proizvoda, nakon Italije sa 843,9 miliona evra i Bosne i Herzegovine se 822,1 miliona evra.


PRAVO DA SE ODBIJE DOLAZAK NA POSAO | Advokati Novi Sad\nPočetna / Aktuelno / PRAVO DA SE ODBIJE DOLAZAK NA POSAO\nDA LI JE PAMETNO ODBITI RAD TOKOM PANDEMIJE?\nMimo činjenice da je veliki broj ljudi u momentu objavljivanja ovog teksta već dobio otkaz od svog poslodavca, uz obrazloženje da je kod poslodavca došlo do smanjenja obima posla, do prekida proizvodnje i slično, dolazimo do jedne ozbiljnije situacije. Poslodavci u želji za zradom, u manjem ili većem kolektivu, insistiraju od zaposlenih da stupe na rad, da počnu sa obavljanjem svojih svakodnevnih zadataka. Tu dolazimo do naše teme – uslovi pod kojima može da se odbije dolazak na posao, pravo da se odbije dolazak na posao, odnosno pravo pitanje – da li zaposleni ima pravo da odbije da radi, u situaciji u kojoj smatra da se ne poštuju sve propisane zdravstvene mere? Naravno, ovo u korelaciji sa aktuelnom pandemijom virusa Covid 19.\nU nastavku teksta posebno skrećem pažnju na činjenicu da je izuzetno opasno preuveličavati situaciju vezana za poštovanje, odnosno nepoštovanje, propisanih mera od strane države. Većina nas je sklono preuveličavanju, naravno, pritisnuti opasnošću, odnosno u slučaju da se nađemo u problemu ove vrste. Treba imati u vidu da će se u nekom budućem sudskom postupku pokrenutom radi zaštite prava zaposlenih, postaviti pitanje – da li je odbijanje rada bilo opravdano, da li je to Zakon dozvoljavao?\nTakođe, potrebno je istaći činjenicu da je apsolutno jasno i može se očekivati od poslodavaca da će posegnuti za otkazom u slučaju da zaposleni odbije da radi. Tu je „uvek“ sud koji pruža zaštitu zaposlenom. Reč „uvek“ sam stavio pod znake navoda iz razloga što sudovi tokom vanrednog stanja proglašenog zbog epidemija virusa Covid19, na žalost, rade smanjenim obimom, baveći se isključivo hitnim postupcima, a što u očima zakona nije konkretan slučaj.\nIsto tako, možemo zapaziti da i sudovi ne rade, da su i sudije samo ljudi koji rade u okolnostima koje se u ovom momentu smatraju opasnim po život. Država je propisala određene mere, sudovi ih sigurno poštuju, pa je ipak obim poslova smanjen, odnosno ne radi se. Vremenom će se ispostaviti da je baš ovo, pored specifičnih okolnosti svakog pojedinačnog postupka, verovatno jedan od najučestalijih i krucijalnih argumenata budućih tužilaca u radnim sporovima.\nSve ovo nas dovodi do životnog pitanja – u slučaju da odbijemo da radimo i dobijemo otkaz, kako ćemo preživeti dok sudovi ne počnu da rade, dok nas ne vrate na posao i ne isplate nam zaostale zarade? Naravno, sve ovo pod pretpostavkom da zaposleni koji odbija da radi zna o čemu priča, da je razumno i pravilno procenio okolnosti u kojima se nalazi i da je njegova odluka da odbije da radi u očima zakona opravdana, odnosno da poslodavac nije sproveo sve propisane mere za zaštitu zdravlja od strane države.\nKADA ZAPOSLENI IMA PRAVO DA ODBIJE DA RADI, ODNOSNO, POD KOJIM USLOVIMA MOŽE DA SE ODBIJE DOLAZAK NA POSAO?\nPravo da se odbije dolazak na posao u očima Zakona predstavlja situaciju u kojoj Zaposleni ima pravo da odbije da radi, ako mu preti neposredna opasnost po život i zdravlje zbog toga što nisu sprovedene propisane mere za bezbednost i zdravlje na radnom mestu na koje je određen, sve dok se te mere ne obezbede. Naravno, u slučaju pokretanja sudskog postupka postavlja se pitanje šta i kako možemo da dokažemo, da li je procena zaposlenog da nisu sprovedene propisane mere bila ispravna? Ako procena nije bila ispravna, odnosno ako isto ne može da se dokaže u nekom budućem sudskom postupku putem svedoka ili drugih materijalih dokaza, na žalost, neće biti pomoći. Zaključak je da su svedoci i materijalni dokazi krucijalni!\nKada mu preti neposredna opasnost po život ili zdravlje, zaposleni ima pravo da preduzme odgovarajuće mere, u skladu sa svojim znanjem i tehničkim sredstvima koja mu stoje na raspolaganju i da prestane da radi, napusti radno mesto, radni proces, odnosno radnu okolinu. U tom slučaju, zaposleni koji prestane da radi, napusti radno mesto, radni proces, odnosno radnu okolinu nije odgovoran za štetu koju prouzrokuje poslodavcu.\nSREDSTVA ZA RAD I OPREMA ZA LIČNU ZAŠTITU\nZaposleni je dužan da pre početka rada pregleda svoje radno mesto uključujući i sredstva za rad koja koristi, kao i sredstva i opremu za ličnu zaštitu na radu, i da u slučaju uočenih nedostataka izvesti poslodavca ili drugo ovlašćeno lice. Zaposlenom je zabranjeno da samovoljno isključuje, menja ili uklanja bezbednosne uređaje na sredstvima za rad.\nPoslodavac može da otkaže ugovor o radu zaposlenom koji ne poštuje radnu disciplinu, odnosno ako neopravdano odbije da obavlja poslove i izvršava naloge poslodavca u skladu sa zakonom. U konkretnoj situaciji možemo sa sigurnošću da tvrdimo da će poslodavci deliti otkaze zaposlenima koji nisu došli na posao, odnosno koji su odbili da obavljaju poslove i izvršavaju naloge poslodavca uz obrazloženje da je takvo postupanje zaposlenog neopravdano, te da su obezbeđene sve mere za zaštitu zdravlja na radu, posebno mere propisane od strane države koje se odnose na borbu protiv korona virusa. Ko je u pravu, na kraju će reći sud.\nOvde se mora istaći da je zaposleni dužan da obavesti poslodavca o svakoj vrsti potencijalne opasnosti koja bi mogla da utiče na bezbednost i zdravlje na radu.\nZa kraj možemo samo da konstatujemo da je pravo da se odbije dolazak na posao već ugroženo, otkaza ove vrste već ima, a zaposleni će sigurno tražiti zaštitu ovih prava pred stvarno i mesno nadležnim sudovima. Da li zaposleni ima pravo da odbije da radi – možete da kažete samo Vi, Vaša pravilna ili nepravilna procena su i zaključak eventualnog sudskog postupka. U slučaju objektivne procene okolnosti, postupanja u skladu sa napred citiranim zakonskim odredbama, ne bi trebalo da bude problema. Naravno, ako se nađete u ovakvoj situaciji, kontaktirajte svog advokata bez ikakvog odlaganja.


PIC 9. i 10. decembra o trenutnoj situaciji u BiH - Klix.ba\nBiH PIC 9. i 10. decembra o trenutnoj situaciji u BiH\nPIC 9. i 10. decembra o trenutnoj situaciji u BiH\n8.12.2014. u 15:38\nPolitički direktori iz zemalja članica Upravnog odbora Vijeća za provedbu mira sastat će se u utorak i srijedu 9. i 10. decembra u Sarajevu kako bi razmotrili trenutnu situaciju u Bosni i Hercegovini.\nU svom obraćanju, visoki predstavnik će se posebno fokusirati na oktobarske izbore i proces formiranja vlasti na svim nivoima, saopćeno je iz OHR-a.\nPrvi zamjenik visokog predstavnika David Robinson informirat će političke direktore o situaciji u Mostaru i da još uvijek nije provedena odluka Ustavnog suda koja se odnosi na izborni sistem u ovom gradu.\nTokom dvodnevne sesije, Upravni odbor Vijeća za provedbu mira će se također sastati i s novoizabranim članovima Predsjedništva Bosne i Hercegovine.\nNi riječi protiv ljekara 13\nNa narednoj sjednici 9\nGodišnjica 4. korpusa 92\n2h 27min 193


Aleksandar Radić o padu vojnog aviona\nVesti Autor:Miona Živić11. apr. 201818:04 > 18:05\nVojni analitičar Aleksandar Radić izjavio je da će istraga utvrditi šta je uzrok pada školskog aviona "Super galeb G-4" Vojske Srbije kod Kovačice. On je ocenio da bi starost aviona mogla, ali da ne mora da znači, da je razlog za njegov pad. Kako kaže, veći problem u srpskom vazduhoplovstvu je loše održavanje tih aviona.\nVojni avion “Super galeb G-4“ srušio se kod Kovačice, u blizini Pančeva. Robert Kaloci, pilot major Centra za letna ispitivanja Tehničko-opitnog centra Vojske Srbije, poginuo je u nesreći, dok je pilot major Aleksandar Matić povređen i prebačen na Vojnomedicinsku akademiju, potvrdilo je Ministarstvo odbrane.\n„Vojska će formirati komisiju koja će se baviti istraživanjem uzroka nesreće, uradiće se analiza ostataka aviona, a biće uzete i izjave od učesnika i svih onih koji su učestvovali u pripremi tog leta, sve što može da bude relevantno da bi se došlo do uzroka udesa“, rekao je Radić za N1.\nDodaje da komisija u ovakvim okolnostima ne može da da jednostavan, „crno-beli“ odgovor, jer zaključci koje ona donosi nikada nisu jednostrani, ali napominje da je za najveći broj nesreća kriv ljudski faktor, ređe tehničke prirode.\nOvaj avion je treći avion tog tipa koji je izgubljen u udesima od osamostaljenja Srbije i ukupno četrnaesti od početka eksploatacije, dok su četiri letelice izgubljene u borbenim dejstvima na prostoru bivše Jugoslavije.\nRadić je rekao da se kod „Super galeba G-4“ koristi svetski poznato sedište „Martin Beker“, koje je, kako je rekao, veoma pouzdano.\n„Sedamnaest pilota je iskakalo iz ‘Galeba 4’ i svi su prošli bez većih povreda“, rekao je gost N1 i dodao da ne može da pretpostavi šta se iskomplikovalo pri katapultiranju dvojice pilota u Kovačici, od kojih je jedan preminuo.\n„Kada pilot povuče ručicu, mehanizam dalje ide automatski. Pilot prvo mora da zauzme pravilan položaj da bi podneo jako veliko opterećenje koje se desi prilikom katapultiranja. Šta god da se dogodi zbog sticaja okolnosti, ako bi pilot, recimo, ostao bez svesti, padobran sedišta se otvara automatski“, objasnio je Radić.\nNa pitanje da li starost aviona može da bude uzrok pada, Radić kaže da starost aviona nije toliko bitna koliko njegovo održavanje i remont.\n„Problem je što je kod nas narušen sistem održavanja tih aviona. Svi znamo da se raspala jugoslovenska avio industrija, sa narušenom državom, stradala je i vojska…danas imamo presedan da su naši piloti najstariji“, izjavio je Radić.\nKaže i da su u ustanovi u kojoj se danas desio udes nedavno smenjene sve starešine i da je za to odgovoran načelnik Generalštaba Vojske Srbije Ljubiša Diković.\n„To nije uzrok pada aviona, ali je stvoren loš ambijent zbog nečije sujete, zbog nekog ko hoće da uspostavi neku disciplinu, u ovom slučaju Ljubiša Dikovića“, za kog kaže da je tražio smenu starešina zbog posete Radića toj ustanovi krajem decembra prošle godine.\nRadić je izrazio nadu i da će Ministarstvo odbrane „povesti računa o porodicama svih stradalih pilota“. „Oni ljudi žive za tu vojnu platu i za tu unifpormu, oni drugog posla nemaju“, rekao je.\nDodaje da se o tome priča uglavnom u ovakvim situacijama, a da se „kad mediji izgube interesovanje, nastavi dalje po starom“.\n„Naše ratno vazduhoplovstvo mora da ulaže u tehniku, mora da dobije i kadrovska osveženja, bitka za ljude mora da ide uporedo sa bitkom za tehnološko usavršavanje“, rekao je Radić u Danu uživo.\nAleksandar RadićKovačicaPad avionavojni avionVojska Srbije


Bicycle Stargazer Karte - Gadget 4 Gift prodavnica poklona\nPočetak 5 Proizvod 5 Bicycle Stargazer Karte\nBicycle Stargazer Karte količina\nŠifra proizvoda: 0113-1 Kategorije: Karte za Igranje, Mozganje Oznake: karte, nauka\nBicycle Stargazer karte su inspirisane oblacima i dešavanjima oko crne rupe. Bicycle Stargazer ilustrovane zvezdama i drugim misterioznim svemirskim objektima. Ukoliko ste ljubitelj kosmosa onda su ovo prave karte za Vas. Inspiracija za poleđinu karata čine oblaci oko crne rupe koji poprimaju oblik same crne rupe. Klasičan Air Cushion finish kao i ceo špil, štampan je u Sjedinjenim Američkim Državama.\nBudite prvi koji će napisati recenziju za „Bicycle Stargazer Karte“ Odustani od odgovora


Tereza Mej: Britanija će biti bolja zemlja (video) - 12.07.2016, Sputnik Srbija\nNovi vođa britanskih konzervativaca Tereza Mej nakon sastanka sa poslanicima i članovima aktuelnog kabineta ministara rekla je na čemu se zasnovala njena... 12.07.2016, Sputnik Srbija\n13:49 12.07.2016 (Osveženo: 22:38 14.07.2016)\n© REUTERS / Paul HackettMinistar unutrašnjih poslova Velike Britanije Tereza Mej obraća se medijima nakon što je postala novi lider Konzervativne partije i novi britanski premijer.\nNovi vođa britanskih konzervativaca Tereza Mej nakon sastanka sa poslanicima i članovima aktuelnog kabineta ministara rekla je na čemu se zasnovala njena predizborna kampanja i izrazila nameru da izgradi „bolju Britaniju“.\nTereza Mej je, nakon što je proglašena za novog lidera vladajuće Konzervativne partije Velike Britanije, priznala da smatra za čast ovo imenovanje i rekla da je zemlji potrebno pouzdano rukovodstvo koje bi zemlju vodilo kroz težak i nepredvidiv ekonomski i politički period.\n„Velika Britanija treba tokom pregovora da dobije najbolje za sebe uslove izlaza iz Evropske unije i treba da nađemo mesto u novom svetu. ’Bregzit‘ označava ’bregzit‘ i mi ćemo ga uspešno ostvariti“, obećala je Mejova.\nRanije je aktuelni premijer Dejvid Kameron izjavio da će podneti ostavku jer je većina Britanaca na referendumu 23. juna glasala za izlaz iz EU, a 13. jula će ga zameniti ministar unutrašnjih poslova Tereza Mej.\nMejova će postati trinaesti premijer kraljice Elizabete Druge i druga žena na čelu Vlade Velike Britanije posle Margaret Tačer, koja je bila na ovom mestu od 1979. do 1990. godine.


Pašutin selektor Rusije - Košarka, Reprezentacija, Top News\nAleksandar Milosavljević 29.11.2013., 14:49\nJevgenij Pašutin trener Lokomotive Kubanj iz Krasnodara, koja je u evroligaškoj grupi D dva puta savladala Crvenu zvezdu, imenovan je danas za novog selektora košarkaške reprezentacije Rusije što je jasan znak da se čelnici saveza nadaju da će „zbornaja komanda“ igrati na predstojećem Svetskom prvenstvu u Španiji.\n„Jednoglasnom odlukom članova Saveza za novog selektora seniorske reprezentacije Rusije imenovan je Jevgenij Pašutin“ – kratko je na konferenciji za medije saopštila predsednik Košarkaškog saveza Rusije Julija Anikejeva.\nPašutin, koji je tokom karijere osim u Lokomotivi radio još u Spartaku iz Sankt Peterburga, moskovskom CSKA i Uniksu iz Kazanja, na čelu reprezentacije će zameniti Vasilija Karasjova koji je na Evropskom prvenstvu u Sloveniji ostvario veoma loš rezultat odnosno Rusi nisu prošli grupu pa se samim tim nisu ni palsirali na Mundobasket.\nMeđutim, „baćuške“ se nadaju da bi mogle da dobiju jednu od dve specijalne pozivnice koje će FIBA dodeliti evropskim savezima, kao što je to bio slučaj i pre tri godine kada su pozvani da igraju na Svetskom prvenstvu u Turskoj.\nJevgenij PašutinKošarkaška reprezentacija Rusije\nPrethodna vest FSS demantovao da će dati dozvolu da tzv. Kosovo igra prijateljske utakmice\nSledeća vest Matić želi da ostane i osvaja trofeje sa Benfikom


Pevaè promenio mišljenje: Kapitalizam nije nemoralan, veæ divlja zver - Vesti - Život - B92.net\nJedan od najbogatijih glumaca daje sav svoj novac u humanitarne svrhe\nU obraæanju na Svetskom ekonomskom forumu u tom švajcarskom zimovalištu, Bono je rekao da je kapitalizam izvukao više ljudi iz siromaštva nego bilo koji drugi "izam", ali je dodao da je kapitalizam "divlja zver koja ako se ne pripitomi može usput da proguta mnogo ljudi".\nOni koji nisu profitirali od kapitalizma "guraju politiku u našim zemljama ka populizmu", rekao je Bono na sesiji u okviru ovog godišnjeg skupa, na kome je uèestvovala i generalna direktorka Meðunarodnog monetarnog fonda (MMF) Kristin Lagard.\nOn je takoðe rekao da je promenio mišljenje prema MMF-u, instituciji koju je nazivao "velikim Sotonom" zbog njenog ucenjivaèkog stava prema manjim privredama.\nBono je ovog puta hvalio generalnu direktorku MMF-a Lagard i rekao da se ta organizacija promenila. Zajednica koja se bavi razvojem ceni tvrd stav Kristin Lagard, rekao je Bono, mada je dodao da æe i dalje imati kritièan stav prema njenom radu.\nBono je èlan organizacije DATA koja se bavi otpisivanjem dugova, ali i sidom u Africi, a èesto se izjašnjava o meðunarodnim pitanjima.


BalkanMagazin :: ŠTEDNJA OSTAJE NA SNAZI\nŠTEDNJA OSTAJE NA SNAZI\nsreda, 15. februar 2012 04:06\nIz Mađarske se dnevno uvozi oko 20 miliona kilovat-časova električne energije, što EPS košta u proseku oko tri miliona evra\nNormalizacija snabdevanja strujom, ali i ostalim energentima može se očekivati od ponedeljka, ali građani i dalje moraju da nastave sa štednjom, rekao je juče Petar Škundrić, savetnik premijera za energetiku.\nOn je rekao da će u ponedeljak biti razmatrano stanje u energetskom sektoru i na osnovu toga će se predložiti vladi normalizacija funkcionisanja celog sistema i kada je reč o nastavku rada škola, ali i firmi koje sada rade na tehničkom minimumu.\nMere vlade su dale željene rezultate, ali kada je reč o apelima građanima da više štede struju, nisu postignuti željeni rezultati, jer je potrošnja struje povećana za nekoliko procenata.\nSistem je i dalje prenapregnut, kaže on, ali je situacija pod kontrolom i ne treba očekivati veće probleme, jer se u narednom periodu očekuju bolji vremenski uslovi, pa će biti bolja i hidrološka situacija. Ipak, treba dosta vremena da se stvore i rezerve vode.\nNa pitanje šta je dugoročno rešenje problema, kako ne bismo svake zime dolazili u situaciju da moramo da uvozimo struju, Škundrić je ukazao da treba izgraditi nove proizvodne kapacitete.\nŠkundrić očekuje da će predložene mere Upravnog odbora Elektroprivrede – popust od 30 odsto na mesečni račun onima koji budu smanjili potrošnju struje u februaru – stimulisati građane.\nElektroenergetska situacija u Srbiji je poboljšana u odnosu na prethodnu nedelju zbog uštede u potrošnji, ali i dalje postoje problemi zbog veoma loše hidrološke situacije i teškoća sa isporukom mazuta, potvrdio je juče Dragomir Marković, generalni direktor EPS-a.\nU Srbiju se dnevno iz Mađarske uvozi oko 20 miliona kilovat-časova struje, a maksimalna dnevna vrednost uvoza iznosi do tri miliona evra. On je precizirao da je u odnosu na prošli ponedeljak prekjuče zabeleženo smanjenje potrošnje struje za oko pet do šet miliona kilovat-sati. Uštede se uglavnom postižu ograničenjima potrošnje u malim i srednjim preduzećima.\nKada je reč o potrošnji struje u domaćinstvima, ona je nešto povećana, pojasnio je Marković ukazujući da je ključni i najveći problem veoma loša hidrološka situacija počev još od prošle godine, te da naše hidroelektrane rade sa 25 odsto kapaciteta. Problem je i nedostatak mazuta čiji je prevoz usporen, jer su reke zaleđene pa za transport ne mogu da se koriste barže.\nNa sastanku Štaba za vanredne situacije sa NIS-om je dogovorena isporuka novih količina mazuta, potrebnog pre svega da bi termoelektrane u Obrenovcu radile sa manjim opterećenjem, kao i za oporavak skladišta uglja u termoelektranama.\nA na pitanje ko će platiti uvoz struje, budući da Elektroprivreda uzima kredite da bi struju platio na berzi, Marković kaže da svaku robu pa i ovu neko mora da plati i da će to uraditi EPS.\nIzdatak za oko 102.000 najsiromašnijih potrošača, koji će biti oslobođeni plaćanja februarskih računa za struju, u Elektroprivredi računaju kao humanitarnu pomoć koja će ih koštati oko 20 miliona dinara.


Otvoreno pismo Predstavništva Fondacije Dogs Trust – Super TV\nOtvoreno pismo Predstavništva Fondacije Dogs Trust\nNaše predstavništvo je potreseno i preneraženo informacijom i fotografijama koje je primilo putem medija i e-maila, o akciji masovnog uništavanja napuštenih pasa u općini Ravno, te ugrožavanja ljudskog zdravlja ostavljanjem otvorenih leševa životinja na javnom otpadu.\nStoga ovim putem javno pozivamo Veterinarsku inspekciju Hercegovačko-neretvanskog kantona, Općinu Ravno i državni Ured za veterinarstvo da se u što skorije vrijeme oglase sa svojim stavom i obavijeste javnost o tome šta planiraju poduzeti u cilju istrage i sankcioniranja ovog nehumanog čina koji predstavlja i ozbiljno kršenje državnog Zakona o zaštiti i dobrobiti životinja.\nProblem pasa lutalica može se i mora riješiti samo kroz dosljednu provedbu državnog Zakona o zaštiti i dobrobiti životinja koji sadrži sve mjere za uspostavu pro-evropskog, modernog, efikasnog, humanog i samoodrživog sistema za upravljanje populacijom pasa.\nSvako kršenje Zakona, posebno ovakva neljudska djela, samo maskiraju problem te prolongiraju njegovo trajno rješavanje, pri tome potpuno nepotrebno uništavajući nedužne životinje koje nisu izabrale sudbinu pasa lutalica.\nKako se ovakve stvari ne bi više dešavale i kako bi se konačno počelo raditi na sistemskom i zakonskom rješenju koje jedino može trajno i održivo riješiti problem pasa lutalica, još jednom naglašavamo da je hitna pojačana inicijativa lokalnih vlasti u dosljednoj provedbi Zakona apsolutno neophodna i ključna.\nPredstavništvo Fondacije Dogs trust u BiH već šestu godinu putem vrijednih programa koje kreira, koordinira i finansira, podržava uspostavu zakonskog sistema te time i efikasnog i trajnog, te, kako to Zakon i nalaže, humanog, rješenja problema pasa lutalica. Svi programi Fondacije se provode u skladu sa lokalnim zakonima i uz odobrenje, a često i partnerstvo nadležnih vlasti, te uz angažman lokalnih partnera.\nVjerujemo da psima nije mjesto na ulici, te da nam je cilj svima isti, a to je da psi u konačnici žive samo sa svojim odgovornim vlasnicima.\nMeđutim, problem je i eskalirao do tolike mjere da je rješenje nemoguće postići preko noći, upravo zbog neprovođenja Zakona.\nFondacija finansira kampanje masovne sterilizacije, te druge programe na oko 44% bh. teritorije, a namjera nam je da podršku u skladu sa stečenim uvjetima, spremnošću lokalnih vlasti na saradnju, te naših dostupnih resursa, širimo što više.\nMasovna sterilizacija pasa je u dijelovima gdje se provodi do sada spriječila da se na stotine hiljada novih pasa rodi na ulici, ali ova mjera je najefikasnija kada se kombinira sa drugim mjerama u Zakonu, posebno sa mjerom provedbe odgovornog vlasništva koja uključuje i sankcioniranje napuštanja pasa, puštanja pasa da lutaju, nebrige o psu, i drugih aspekata kršenja Zakona.\nUz pojačanu inicijativu, lokalne vlasti bi u dijelovima zemlje u kojima pružamo značajnu podršku mogle mnogo efikasnije iskoristiti programe Fondacije, te mnogo brže, lakše i uz finansijske uštede iz budžeta, riješiti problem za koji su nadležni, a sredstva koja koristeći se našim programima i podrškom uštede iskoristiti za brojne druge, prijeko potrebne društvene programe.\nSamo zakonski sistem čije elemente mogu uspostaviti jedino vlasti omogućava zajednici da problem bude riješen, a psima da više ne budu u opasnosti od nepotrebnog uništenja!\nBosanske piramide: Stiglo 200 volontera iz cijelog svijeta\nZašto je istraživanje bosanskih piramida jedno od najpozitivnijih događanja na jugu Europe? Uz brojne posjete…\nTuzla: Položen kamen temeljac za izgradnju fiskulturne sale\nPolaganjem kamena temeljca danas je zvanično i otpočela izgradnja fiskulturne sale za potrebe učenika Osnovne…


Vučić: Srbiju i region kao da neko namjerno gura u sukob - Borba\nVučić: Srbiju i region kao da neko namjerno gura u sukob\nPredsjednik Srbije Aleksandar Vučić zamolio je ambasadora Rusije u Srbiji Aleksandra Čepurina da predsjednika te države Vladimira Putina i njeno rukovodstvo upozori kako “Srbiju i region kao da neko namjerno gura u sukob”.\nU saopštenju kabineta predsjednika Srbije se navodi da je Vućić na sastanku sa Čepurinom izrazio veliku zabrinutost Srbije zbog najava formiranja vojske Kosova, što je u suprotnosti sa Rezolucijom 1244 Savjeta bezbjednosti UN.\n“Srbija ničim ne izaziva nestabilnost, ali ćemo stalnim provokacijama biti dovedeni u bezizlaznu situaciju da štitimo srpski narod na Kosovu. Srbija ne smije da dozvoli progon sopstvenog naroda”, rekao je Vučić.\nKako se navodi u saopštenju, Čepurin je kazao da je pitanje Kosova dugotrajan problem za koji treba tražiti razumno rješenje, korisno za sve.\n“On je naglasio da zvanična Moskva s pažnjom prati razvoj situacije, što se vidi i po reagovanjima Ministarstva spoljnih poslova Rusije”, navodi se u saopštenju.


Obama sa svojim saradnicima tokom današnjeg sastanka u Ovalnoj kancelariji\nAmerički predsednik Barak Obama planira da objavi niz izvršnih akcija kako bi se obuzdalo oružano nasilje u SAD, dok se Kongres, u kojem u oba doma većinu imaju Republikanci, protivi dodatnim restrikcijama kada je reč o posedovanju oružja...\nAmerički predsednik Barak Obama planira da objavi niz uredbi u predstojećih nekoliko dana, za koje tvrdi da će smanjiti oružano nasilje, a da pritom ne ugrozi pravo Amerikanaca da poseduju oružje, koje im garantuje Drugi amandman Ustava SAD.\nPosle sastanka sa vodećim pravosudnim i zvaničnicima agencija za sprovođenje reda i zakona u Beloj kući, Obama je rekao da planira da objasni američkom narodu seriju svojih inicijativa koje će uvesti kako bi pooštrio federalnu regulativu koja se tiče kontrole provera pri kupovini oružja.\nObama je dodao da je od svog tima najviših zvaničnika, među kojima sui bili i sekretarka za pravosuđe Loreta Linč i direktor Federalnog istražnog biroa Džejms Komi, zatražio da mu daju preporuke kakve izvršne akcije može da preduzme kako bi se obuzdalo oružano nasilje.\n“Dobra vest je da ovo nisu samo preporuke koje su i te kako obuhvaćene mojim zakonskim ovlašćenjima i ovlašćenjima izvršne grade vlasti, već su ujedno i preporuke koje podržava i u koje veruje ogromna većina Amerikanaca, uključujući i one koji su vlasnici oružja”, rekao je Obama posle sastanka\nNedavne ankete pokazuju da raste broj Amerikanaca koji podržavaju bezbednosne provere onih koji žele da kupe vatreno oružje. Između ostalog, bala kuća se zalaže i za strožije bezbednosne provere.\nNajnovije istraživanje istraživačkog centra "Vebsters" pokazalo je da čak 85 odsto vlasnika oružđja veruje da treba da postoji bezbednosna provera svakog pojedinca koji želi da kupi oružje.\n"Svake godine, desetine hiljada ljudi gine od vatrenog oružja u SAD, neki u masovnim ubistvima, drugi u samoubistvima, koji se dešavaju znatno učestalije nego u drugim državama širom sveta", rekao je američki predsednik.\nKongres, u kojem u oba doma većinu imaju Republikanci, protivi se dodatnim restrikcijama kada je reč o posedovanju oružja, i svaki potez koji predsednik planira verovatno će se suočiti sa pravnim izazovima.\nPredsedavajući Predstavničkog doma Pol Rajan kritikovao je predsednikov plan, navodeći da su glavni uzrok oružanog nasilja u SAD mentalna oboljenja, a da mere za kontrolu naoružanja za koje se zalaže Bela kuća, neće sprečiti takve napade. Rajan je naglasio da se Kongres ne slaže sa merama za kontrolu naoružanja koje podržava Bela kuća i da "američki narod zaslužuje predsednika koji će poštovati njihova ustavna prava - svako od njih”.\nMeđšutim, predsednik Obama insistira da za inicijative koje planira da uvede ima potpuno zakonsko ovlašćenje i da su preoruke "u potpunosti u skladu sa drugim amandmanom i pravom građana da poseduju vatreno oružje.\nObama počinje poslednju godinu na položaju


Sankcije Rusiji cijepaju jedinstvo EU i SAD – BiGportal.ba\nSankcije Rusiji cijepaju jedinstvo EU i SAD\nPlanovi Vašingtona da uvedu nove sankcije Rusiji prete jedinstvu Vašingtona i Brisela u ovom pitanju, izjavio je ministar inostranih poslova Nemačke Zigmar Gabrijel. Prema Gabrijelovim rečima, neće biti jedinstva EU i SAD u kontekstu sancija Rusiji ako SAD budu pokušale da sopstvene ekonomske interese pomešaju sa spoljnom politikom. Šef nemačke diplomatije je naglasio da EU […]\nPrema Gabrijelovim rečima, neće biti jedinstva EU i SAD u kontekstu sancija Rusiji ako SAD budu pokušale da sopstvene ekonomske interese pomešaju sa spoljnom politikom.\nŠef nemačke diplomatije je naglasio da EU samostalno preduzima odluke u sferi energetike. On je nazvao nedopustivim korišćenje sankcija kako bi ruski gas bio uklonjen sa tržišta i zamenjen američkim.\nAmerički Senat je u četvrtak odobrio nacrt zakona kojim se predviđaju nove sankcije protiv Rusije. Između ostalog, u nacrtu se predlaže da se maksimalni rok tržišnog finansiranja ruskih banaka pod sankcijama smanji na 14 dana, a za naftne i gasne kompanije pod sankcijama — na 30 dana. Senatori takođe žele da liše Belu kuću prava da jednostrano ublažava sankcije — za to će morati da dobije odobrenje Kongresa.